Η ανατομία του λαδώματος - Νέα Κρήτη\nΗ ανατομία του λαδώματος\nΑξονική τομογραφία σε 427 περιπτώσεις μίζας παγκοσμίου βεληνεκούς από τον ΟΟΣΑ\nΗ πρώτη επίσημη έκθεση του ΟΟΣΑ πάνω στο σκοτεινό θέμα του λαδώματος θα μπορούσε να έχει ως τίτλο «Η Ανατομία της Μίζας». Δημοσιοποιήθηκε στις 2.12.14, με το πόρισμα να περιλαμβάνεται σε 51 σελίδες.\nΚι όποιος ξεψαχνίσει όλη την έκθεση και δεν σταθεί σε δυο, τρία απλά κι επιφανειακά συμπεράσματα, θα βρει μέσα τα όργια των οργίων. Φυσικά, δεν θα μπορούσε να λείπει και η γνωστή για τη δράση της στην Ελλάδα Siemens.\nΗ έκθεση του ΟΟΣΑ κάνει αξονική τομογραφία σε 427 περιπτώσεις μίζας παγκόσμιου βεληνεκούς από κορυφαίες εταιρείες που έδιναν «πακέτα» σε κρατικούς - στη συντριπτική τους πλειονότητα - αξιωματούχους. Περιπτώσεις που έχουν αποκαλυφθεί και πάρει τη νομική οδό, συνεπώς δεν αμφισβητούνται τα στοιχεία.\nΗ έρευνα καλύπτει τη χρονική περίοδο από την ισχύ του Συνεδρίου ΟΟΣΑ κατά της Δωροδοκίας, στις 15.2.1999, μέχρι και φέτος, και συγκεκριμένα μέχρι την 1.6.2014.\nΑπό τα ευρήματα της έκθεσης επαληθεύονται και πράγματα που όλοι λίγο - πολύ υποψιάζονται, αλλά προκύπτουν και στοιχεία που υπονομεύουν την κοινή πεποίθηση.\nΟι τομείς όπου σημειώνονται τα περισσότερα φαινόμενα μίζας είναι αυτοί του πετρελαίου, του φυσικού αερίου, των κατασκευαστικών έργων, των εξορύξεων και των συγκοινωνιών. Οι μίζες στο μεγαλύτερο ποσοστό τους έχουν ως αποδέκτες τους διευθυντές δημοσίων επιχειρήσεων και οργανισμών, ενώ ακολουθούν οι τελωνειακοί υπάλληλοι.\nΣύμφωνα με την έκθεση, οι ΗΠΑ είναι η χώρα όπου σημειώθηκε η μεγαλύτερη δίωξη της πρακτικής των δωροδοκιών, με 128 υποθέσεις που κατέληξαν σε οικονομικές και νομικές κυρώσεις.\nΑντίθετα με την κοινή πεποίθηση ότι η μίζα αφορά κυρίως φτωχές και αναπτυσσόμενες χώρες, αποδεικνύεται ότι σε ποσοστό άνω του 40% ο αξιωματούχος που «λαδώθηκε» ήταν σε ανεπτυγμένη χώρα.\nΕπίσης, το «λάδι» δεν αφορά τη μεγάλη μάζα των υπαλλήλων, δηλαδή τους πολλούς και χαμηλόβαθμους στην ιεραρχία. Στο 53% των περιπτώσεων οι μίζες διατάχθηκαν από διευθυντές εταιρειών! Μάλιστα, στο 12% από τον ίδιο τον γενικό διευθυντή.\nΈνα άλλο ενδιαφέρον στοιχείο είναι ότι σε πολλές από τις περιπτώσεις που έφτασαν στα… αυτιά των αρχών, αυτό έγινε μέσα από τις ίδιες τις εταιρείες κι από κάποιο δικό τους «βαθύ λαρύγγι» κι όχι από, π.χ., κάποιον ανεξάρτητο πληροφοριοδότη ή τον Τύπο κ.λπ. Αυτό εξηγείται από το γεγονός ότι όσοι συνεργάζονται συχνά αντιμετωπίζονται με μεγαλύτερη επιείκεια.\nΟι τέσσερις από τις πέντε χώρες με τις μεγαλύτερες επιδόσεις στον εντοπισμό και την πάταξη της διαφθοράς είναι σκανδιναβικές. Στον αντίποδα, ως χειρότερες παγκοσμίως, κρίνονται η Βόρεια Κορέα και η Σομαλία.\nΠόσο πάει το… λάδι\nΤο κόστος της μίζας διαφοροποιείται ανάλογα με τον τομέα. Για παράδειγμα, εξορυκτικές εταιρείες που ενδιαφέρονται να «βάλουν στο χέρι» κάποιο έργο, πληρώνουν κατά μ.ό. ένα 21% της αξίας της δουλειάς για την οποία ενδιαφέρονται. Αντίθετα, οι κατασκευαστικές μόλις ένα 4%.\nΒέβαια, άπαξ και οι μίζες κάποιας πολυεθνικής αποκαλυφθούν και κινηθεί η ερευνητική και νομική διαδικασία, η χρηματική επιβάρυνση για την εταιρεία (πέρα από τη δυσφήμηση και το πλήγμα στο εταιρικό κύρος) δεν είναι καθόλου ευκαταφρόνητη. Το πρόσφατο σκάνδαλο Siemens κόστισε στην εταιρεία 2,4 δισ. δολάρια σε πρόστιμα και διεξαγωγές εσωτερικών ερευνών.\nΣύμφωνα με την έκθεση του Οργανισμού Οικονομικής Συνεργασίας και Ανάπτυξης, ο οποίος αριθμεί 34 μέλη, συμπεριλαμβανομένης και της Ελλάδας, η μέση αξία μιας μίζας είναι στο 11% της αξίας και στο 35% των σχετιζόμενων κερδών. Ως αξία υπολογίζεται η συνολική αξία του συμβολαίου για το συγκεκριμένο έργο που αποκτάται μέσω της μίζας. Ως κέρδη, τα κέρδη που διασφαλίζουν εταιρείες και άτομα μέσω της μίζας.\nΟι 427 αποδεδειγμένες περιπτώσεις μίζας που εξετάζονται δεν είναι ασφαλώς οι μόνες. Πηγές του ΟΟΣΑ ανέφεραν την προηγούμενη εβδομάδα ότι άλλα 390 μεγάλα σκάνδαλα, που δεν συμπεριλαμβάνονται σε αυτά της έκθεσης, βρίσκονται υπό διερεύνηση.\nΑνησυχητικά είναι τα ευρήματα για την κατάληξη των σκανδάλων μίζας, όσον αφορά την ολοκλήρωση της δικαστικής διαδικασίας.\n◆ Ο συνολικός χρόνος που χρειαζόταν για να ολοκληρωθούν οι έρευνες και οι διώξεις για κάθε σκάνδαλο μίζας το 2008 ήταν τα τέσσερα χρόνια κατά μέσο όρο.\n◆ Το 2014 ο μ.ό. έχει σκαρφαλώσει σε πάνω από εφτά χρόνια. Με κίνδυνο συγκαλύψεων, ατιμωρησίας, παραγραφών, καταστροφής πολύτιμων στοιχείων.\n◆ Ως ένας από τους λόγους για την επιβράδυνση της διαδικασίας θεωρείται το γεγονός ότι η «τέχνη της μίζας» εξελίσσεται χρόνο με τον χρόνο, χρησιμοποιώντας κανάλια και τεχνικές που είναι πιο δύσκολο να ανιχνευθούν. Ένας άλλος έχει να κάνει με την ευρεία χρήση πολύπλοκων και αδιαφανών εταιρικών δομών που δρουν ως βιτρίνα για τις παράνομες δοσοληψίες.\nΣε ποσοστό άνω του 70%, οι μίζες μεταφέρθηκαν μέσα από διάφορους «ενδιάμεσους», όπως ανώνυμες εταιρείες, συχνά off shore ή με τη «μεταμφίεση» εταιρειών συμβούλων.\nΗ έκθεση ΟΟΣΑ τονίζει την επιτακτική ανάγκη να παταχθεί η κατάχρηση τέτοιων εταιρειών - φαντασμάτων και να γίνει υποχρεωτική μια πιο διαφανής διαδικασία γύρω από την ιδιοκτησία «ύποπτων» εταιρειών και καταπιστευμάτων. Πάνω σε αυτήν την κατεύθυνση, χώρες από την ομάδα των G-20 ζητούν προσβασιμότητα σε μητρώα και αυστηρότερο κανονισμό για όσους αναλαμβάνουν την όλη «χαρτούρα» ίδρυσης μιας, π.χ., off shore για λογαριασμό κάποιου.\nΣτο 53% των περιπτώσεων μίζας οι διευθυντές ή οι διευθύνοντες σύμβουλοι εταιρειών ήταν αυτοί που έδωσαν την εντολή για να πληρωθεί η μίζα. Συγκεκριμένα, στο 41% ήταν οι διευθυντές και σε ποσοστό 12% οι ίδιοι οι πρόεδροι των πολυεθνικών.\n◆ Για μια στις τρεις περιπτώσεις η έρευνα υποκινήθηκε από πληροφορίες εκ των έσω.\n◆ Το 57% των σκανδάλων μίζας είχε σκοπό τη διασφάλιση δημοσίων συμβάσεων.\n◆ Σχεδόν οι μισές από τις περιπτώσεις αφορούσαν χρηματισμό αξιωματούχων από πλούσιες (22%) ώς πολύ πλούσιες (21%) χώρες.\nΕπίσης, στο 75% των περιπτώσεων εμπλέκονται «ενδιάμεσοι». Ποιοι είναι αυτοί οι μεσάζοντες της μίζας; Το 41% είναι παίκτες της αγοράς, όπως χρηματιστές. Το 35% θυγατρικές εταιρείες, εταιρείες συμβούλων, εταιρείες με έδρα σε off shore οικονομικά κέντρα και φορολογικούς παραδείσους ή εταιρείες που ιδρύθηκαν από και υπέρ του αξιωματούχου - παραλήπτη της μίζας, ιδρύματα, καταπιστεύματα κ.ά.\nΔικηγόροι είναι το 6%, μέλη της οικογένειας το 3%, συνεργάτες το 2% και λογιστές το 1%.\nΟι συχνότεροι «λαδιάρηδες» αξιωματούχοι που έλαβαν μίζες είναι: διευθυντικά στελέχη κρατικών εταιρειών/οργανισμών σε ποσοστό 27%, τελωνειακοί 11%, αξιωματούχοι στον τομέα της υγείας 7%, αξιωματούχοι στον τομέα άμυνας/στρατιωτικών εξοπλισμών 6%.\nΤο πιο εξωφρενικό είναι ότι, από τα 427 σκάνδαλα που πήραν τον δρόμο της Δικαιοσύνης, καταδικάστηκαν σε φυλάκιση μόνο 80 άτομα. Προφανώς η ατιμωρησία για υποθέσεις διαφθοράς δεν βασιλεύει μόνο στην Ελλάδα, αλλά και σε πολλές χώρες ακόμα. Η μέχρι στιγμής μεγαλύτερη ποινή είναι 13 χρόνια σε ένα άτομο. Άλλοι 38 καταδικάστηκαν σε φυλάκιση με αναστολή.\n◆ Από τις 427 περιπτώσεις, συνολικά επιβλήθηκαν 261 πρόστιμα. Το μεγαλύτερο είναι 1,8 δισ. ευρώ.\n◆ Στο 69% των σκανδάλων επιβλήθηκαν οικονομικές κυρώσεις κι έτσι έπαψαν οι όποιες περαιτέρω διώξεις. Μόνο στο 31% των σκανδάλων υπήρξε καταδίκη.\nΗ διεθνής των μιζαδόρων χαρτογράφηση\nΤα στατιστικά του ΟΟΣΑ προκαλούν αποστροφή για το καρκίνωμα της διαφθοράς που διαβρώνει την κοινωνική, οικονομική και πολιτική ζωή του πλανήτη. Στο σύνολο των 427 αποδεδειγμένων περιπτώσεων με καταδικαστικές αποφάσεις, οι ποινές ήταν (σε κάποιες υποθέσεις επιβλήθηκαν περισσότερες από μία καμπάνες):\n◆ Πρόστιμο σε 261 περιπτώσεις.\n◆ Κατάσχεση σε 82 περιπτώσεις.\n◆ Φυλάκιση σε 80 περιπτώσεις.\n◆ Επιβολή συγκεκριμένου προγράμματος συμμόρφωσης σε 70 περιπτώσεις.\n◆ Προσωρινά μέτρα (νομικά) σε 67 περιπτώσεις.\n◆ Φυλάκιση με αναστολή σε 38 περιπτώσεις.\n◆ Αποζημίωση σε 12 περιπτώσεις.\n◆ Αποκλεισμός από μελλοντικές συμβάσεις για συγκεκριμένο χρόνο σε 2 περιπτώσεις.\n◆ Διάλυση της εταιρείας σε 1 περίπτωση.\nΠοια, όμως, είναι η χαρτογράφηση της μίζας; Σχεδόν τα 2/3 των περιπτώσεων προκύπτουν σε τέσσερις τομείς: Εξορύξεις 19%, Κατασκευές 15%, Συγκοινωνίες 15%, Επικοινωνίες 10%. Κι ακολουθούν: Βιομηχανία 8%, Υγεία 8%, Ηλεκτρισμός και φυσικό αέριο 6%, Άμυνα 5%, Αγροτικός τομέας - αλιεία - δασικός τομέας 4%, Χονδρεμπόριο - λιανικό εμπόριο 4%, Ύδρευση 3%, Δραστηριότητες εξωχώριων οργανισμών 1%, Οικονομικές - ασφαλιστικές δραστηριότητες 1%, Άλλες 1%.\nΑπό το σύνολο των δωροδοκιών, το 80,11% κατέληξε στις τσέπες μεγαλοστελεχών κρατικών επιχειρήσεων. Όμως, σε κρατικούς αξιωματούχους γενικότερα, δηλαδή και σε πολιτικούς, πήγαν πρακτικά όλες οι μίζες, αφού το ποσοστό εκτινάσσεται στο 95,1%. Συγκεκριμένα, το 80,11% ήταν στελέχη κρατικών επιχειρήσεων, το 6,97% αρχηγοί κρατών (πρόεδροι, πρωθυπουργοί), το 4,08% υπουργοί, το 2,93% αξιωματούχοι στην Άμυνα, το 1,14% τελωνειακοί και το 4,77% άλλες κατηγορίες.\nΣχετικά με το κόστος μιας μίζας και τη σχέση της με το κέρδος που αποφέρει, η έκθεση παραθέτει ενδιαφέρουσες διευκρινίσεις. Για παράδειγμα, από τις 427 περιπτώσεις, μόνο για 37 βρέθηκαν τα πλήρη στοιχεία του παζλ «μίζας, κέρδους και ποινών». Η υψηλότερη μίζα που πληρώθηκε ήταν 1,4 δισ. δολάρια.\nΕπίσης γίνεται διαχωρισμός μεταξύ δύο παρόμοιων, αλλά όχι ταυτόσημων εννοιών. Η μίζα που πληρώνεται για την απόκτηση ενός συγκεκριμένου συμβολαίου δεν αποφέρει στην πολυεθνική ως όφελος μόνο το συγκεκριμένο συμβόλαιο. Παράδειγμα, μίζα πληρώθηκε για το κλείσιμο συγκεκριμένης σύμβασης αξίας 6 εκατομμυρίων δολαρίων. Αποδείχτηκε, όμως, ότι οι μίζες πληρώνονταν για να διασφαλιστούν και επόμενα συμβόλαια (διαδοχικά) που συνολικά θα απέφεραν στην εταιρεία πάνω από 100 εκατομμύρια δολάρια.\nΣτις περισσότερες περιπτώσεις, το όφελος για την εταιρεία που «λαδώνει» είναι πολύ μεγαλύτερο. Από τη μια τσέπη βγαίνουν μίζες και στην άλλη μπαίνουν τεράστια κέρδη από την είσοδο της εταιρείας σε καινούργια αγορά από προνομιακή θέση, είτε από τη διασφάλιση, με κρατικές αβάντες, της μερίδας του λέοντος ή ακόμα και του μονοπωλίου σε συγκεκριμένο τομέα.\nΚάτι πολύ ενδιαφέρον είναι ότι, στις περιπτώσεις τιμωρίας, σε ποσοστό 46% οι χρηματικές ποινές τις οποίες υποχρεώθηκε να καταβάλει η μιζαδόρικη εταιρεία αντιπροσώπευαν λιγότερο από το 50% των συνολικών κερδών που εξασφάλιζε μέσω της μίζας. Δηλαδή «συνέφερε» να πληρώνει και τη μίζα, αλλά και το πρόστιμο αν την πιάνανε στα πράσα. Μικρό το κακό για τόσο μεγάλα οφέλη...\nΌσον αφορά την τιμωρία των υποθέσεων διαφθοράς και δωροδοκίας, πρώτες έρχονται οι ΗΠΑ, που προχώρησαν σε κυρώσεις για 128 σκάνδαλα μίζας.\nΑκολουθεί η Γερμανία με καμπάνες για 26 περιπτώσεις. Και στη συνέχεια: Κορέα 11, Ιταλία 6, Ελβετία 6, Μ. Βρετανία 6, Γαλλία 5, Νορβηγία 5, Καναδάς 4, Ιαπωνία 3, Βέλγιο 1, Βουλγαρία 1, Ουγγαρία 1, Λουξεμβούργο 1, Ολλανδία 1, Πολωνία 1, Σουηδία 1 κ.ά.\nΝα σημειωθεί ότι, από τις χώρες που προχώρησαν σε επιβολή κυρώσεων για σκάνδαλα μίζας, μόνο οκτώ είναι μέλη των G20, πράγμα που σημαίνει ότι πρέπει ακόμη να γίνουν πολλά για να υπάρχει αποτελεσματική διερεύνηση, δίωξη και τιμωρία της μίζας. Επίσης να τονιστεί ότι λόγω της διευρυμένης δικαιοδοσίας των νόμων κατά της διαφθοράς/δωροδοκίας σε πολλές χώρες υπάρχει η δυνατότητα δίωξης τόσο αλλοδαπών όσο και ημεδαπών. Σε πολλές περιπτώσεις, συγκεκριμένα άτομα διώκονται σε πάνω από μία χώρες.\nΟι κυβερνήσεις κάνουν πως δεν βλέπουν\nΚαι ποια είναι τα κίνητρα της μίζας; Η απόκτηση πλεονεκτήματος, φυσικά. Στο 57% των περιπτώσεων οι εταιρείες δωροδόκησαν για να εξασφαλίσουν συμβάσεις δημοσίων έργων. Ακολουθούν η ευνοϊκή διεκπεραίωση τελωνειακών διαδικασιών (12%), η προνομιακή φορολογική μεταχείριση (6%), άλλη προνομιακή μεταχείριση (7%).\nΑκόμη, μίζες πληρώθηκαν για την απόκτηση άδειας ή άλλης μορφής εξουσιοδότησης (6%), ενώ σε 4% των περιπτώσεων οι μίζες δόθηκαν ως αντάλλαγμα για την πρόσβαση σε απόρρητες πληροφορίες. Η μηχανή λαδώθηκε και για ταξιδιωτικές βίζες (1%), ενώ στο 7% ο σκοπός της μίζας δεν ήταν απόλυτα ξεκάθαρος.\nΤέλος, σημαντικό είναι το στοιχείο ότι, από τις 427 περιπτώσεις, μόνο σε δύο υπήρξε αποκλεισμός της καταδικασμένης εταιρείας από μελλοντικές δημόσιες συμβάσεις, έστω για συγκεκριμένο χρονικό διάστημα. Κάτι που σημαίνει ότι οι κυβερνήσεις δεν εμφανίζονται πραγματικά αποφασισμένες να δυσκολέψουν την ζωή των εταιρειών που κάνουν συναλλαγές κάτω από το τραπέζι.


205 Δημοσιεύσεις • Σελίδα 1 από 14 • 1, 2, 3, 4, 5 ... 14\nαπό sn0ufel4 » Κυρ 03 Φεβ 2019, 21:40\nΝΑ κάτι @@ η ομάδα\nαπό pgetsos » Κυρ 03 Φεβ 2019, 21:42\nH ομαδα με κανει να καυλωνω και να δακρυζω\nαπό pilotos » Κυρ 03 Φεβ 2019, 21:42\nΚαλύτερος παίκτης της χάρτινης ο Δανός.\nΡε που τους βρίσκουν και τους φέρνουν αυτοί;\nαπό gergeo4 » Κυρ 03 Φεβ 2019, 21:42\ngergeo4 έγραψε: και η νοβα μουγκα στη φαση για το χερι πριν το γκολ ....κανενα ριπλευ.......\nστη φαση πριν τ γκολ διαμαρτηθηκαμε γ χερι σε κατεβασμα της μπαλασ του μπογιε\nαπό Alastor » Κυρ 03 Φεβ 2019, 21:43\nΔεδομενου του πουστη του Δανου,το διπλο ειναι σαν νικη.\nΗ ομαδα μας πατησε στην κυριολεξια για 30 λεπτα την χαρτινη μεχρι που ο αλλος ο απιθανος με 2 ανυπαρκτες σε Ζαμπα και κοκκινη σε Λιβαδια που δεν εβγαλε,αποφασισε να ξαναβαλει την χαρτινη στο παιχνιδι.\nΘα καρκινιασουμε σε αυτη την χωρα,δεν γινεται αλλο με αυτο το πραμα. Μιλαμε η ομαδα η φετινη πραγματοποιει αθλο κοντρα σε ολους και σε ολα\nαπό ΑποστόληςΑ » Κυρ 03 Φεβ 2019, 21:43\nΠολύ καλή η ομάδα άντεξε στην αισχρή διαιτησία. Σήμερα θα τελείωνε το πρωτάθλημα, αλλά δεν πειράζει. Καλύτερα να τελειώσει στην Τούμπα σε επτά 24ωρα.\nαπό Καπετάνιος » Κυρ 03 Φεβ 2019, 21:44\nΟύτε έτσι ρε γαμημένοι... δε μας σταματάτε με τίποτα. Μια ούτσα στο γαυρο και χαιρετίσματα.\nΕγγραφή: Παρ 18 Ιούλ 2014, 16:32\nαπό Mīngus » Κυρ 03 Φεβ 2019, 21:44\nΠραγματικά δεν υπάρχουν λόγια να περιγράψουν την αηδία που αισθανόμαστε.\nΞεκάθαρη αλλοίωση αποτελέσματος και της βαθμολογίας του πρωταθλήματος.\nΠραγματικά φοβάμαι για το τι καμικάζι θα ορίσουν στην Τούμπα αυτοί με τα πακιστανικά τηλέφωνα.\nαπό GI4NNEN4 » Κυρ 03 Φεβ 2019, 21:44\nΔανέ! Το χαρτζιλίκι που σου έταξαν δε νομίζω να το πάρεις τελικά\nαπό thanos-xanthi » Κυρ 03 Φεβ 2019, 21:45\nπολλα μπραβο για το παθος και το τρεξιμο μεχρι το τελος\nαστειος ο Δανος και στις δυο καρτες του Ζαμπα, με το ζορι να παιξουμε με παιχτη λιγοτερο\nκριμα που ισοφαρισανε, αλλα τουλαχιστον κρατησαμε το βαθμο, σημαντικοτατο\nπαταμε τους απογονους του στολου σε μια βδομαδα και τελος το πανηγυρι\nαπό hasio_john » Κυρ 03 Φεβ 2019, 21:45\nΌποιος κάνει σήμερα ποδοσφαιρική ανάλυση / μίρλα / προπονητηλίλα .... BAN κατευθείαν!\nΠΑΟΚΑΡΑ σήμερα πήρες πρωτάθλημα στις καρδιές ΌΛΩΝ ΜΑΣ.\nΠραγματικά μόνο ΣΕΒΑΣΜΟΣ για το σημερινό θετικό αποτέλεσμα.\nαπό ioanmits » Κυρ 03 Φεβ 2019, 21:46\nΠαρά την εντελώς άδικη αποβολή μπορούσαμε άνετα να πάρουμε το διπλό και σε μια μόνο μικρή ολιγωρία ισοφαριστήκαμε. Με 11 εναντίον 11 δεν το συζητάμε άνετο διπλό.. Παρ΄όλα αυτά έχω ένα μικρό παράπονο από την ομάδα που έστω και με δέκα παίκτες θα μπορούσε να είχε λίγη κατοχή παραπάνω και να μην την πουλάει τόσο εύκολα στους αντιπάλους. Με νίκη την άλλη Κυριακή τελειώνει το πρωτάθλημα και με Χ θα είμαστε πάρα πολύ κοντά\nαπό seaman » Κυρ 03 Φεβ 2019, 21:46\nΤα ασπόνδυλα θα μείνουν με την πίκρα που δεν θα μπορούν να μας κόψουν το πρωτάθλημα, να πάρουν τον οβολό τους για το τσεκούρι που θα έρθουν να ρίξουν\nαπό pilotos » Κυρ 03 Φεβ 2019, 21:49\nΧΑΧΑΧΑΧΑΧΑ τους γλενταει ο μικρός[img]https://uploads.tapatalk-cdn.com/20190203/2f0517435284d8cf4683ace86edcedde.jpg[/img]\nαπό Επισκέπτης » Κυρ 03 Φεβ 2019, 21:49\nΗ ομάδα απο το 5' εως την αποβολή έδειξε οτι είναι η καλύτερη ομάδα του προτααθλήματος.\nαπο την αποβολή μέχρι και την λήξη έδειξε οτι έχει τα πιο ΜΕΓΑΛΑ αρ@ιδια απο όλους!\nοι γαύροι τρόμαξαν. τους είχαν πιπιλίσει το μυαλό οτι είναι οι καλύτεροι και μετα το σημερινό την άκουσαν!


Ο Οίκος Των Αρωμάτων | Αρώματα - Χανιά\nΟ Οίκος Των Αρωμάτων\nΜυλωνογιάννη κ Κριάρη Γωνία, Χανιά, Χανιά 73135 ,Ελλάδα\nShare Ο Οίκος Των Αρωμάτων\n“Ο οίκος των αρωμάτων” είναι ένας χώρος ο οποίος δημιουργήθηκε με πολλή όρεξη και ακόμη περισσότερη αγάπη για τα αρώματα.\nΑφετηρία αποτέλεσαν συγκεκριμένοι κωδικοί αρωμάτων τύπου και πλεον το κατάστημα μας διατηρεί πάνω από 600 διαφορετικούς κωδικούς καθιστώντας την γκάμα μας τόσο πλούσια που μπορεί να καλύψει αδιαμφησβήτητα και τους πιο απαιτητικούς!\nΠέρα από την ποικιλία μας η οποία μας κάνει να ξεχωρίζουμε στην καρδιά των καταναλωτών, σήμα κατατεθέν μας είναι η ποιότητα των προιόντων μας η οποία αποτελείται από δύο παραμέτρους:\nΤην πιστότητα του προιόντος και την διάρκεια των αρωμάτων μας.\nΗ διάρκεια απ την άλλη, έχει να κάνει με τη μυστική συνταγή που ακολουθούμε και οι καταναλωτές μας ενθουσιάζονται με το πόσο πολύ διατηρείται το προιόν μας !\nΕνισχυμένα αρώματα τύπου που χαρίζουν διάρκεια και ένταση που εκπλήσει ευχάριστα και τους πιο διστακτικούς !\nΜετά από 5 χρόνια έντονης παρουσίας στο χώρο των αρωμάτων, συνεχίζουμε να εξελισσόμαστε χωρίς να επαναπαυόμαστε λεπτό χάρη στην προτίμηση και την εμπιστοσύνη του καταναλωτικού κοινού που σίγουρα αποτελεί την μεγαλύτερη επιβράβευση για εμας.\nΠροιόντα/ Σειρά περιποίησης/ Δώρα\nΠαρέχουμε ολοκληρωμένη σειρά περιποίησης με το άρωμα της αρεσκείας σας, η οποία αποτελείται από parabens free προιόντα. Οι σειρές αυτές είναι πρώτες στην προτίμηση των καταναλωτών καθώς αποτελούν πρωτότυπες και χρήσιμες προτάσεις για δώρα στα αγαπημένα τους πρόσωπα και σινάμα είναι οικονομικές. Στο κατάστημά μας θα βρείτε συμφέρουσες ιδέες που θα λατρέψετε σίγουρα όπως αρωματικά χώρου και αυτοκινήτου!\nΠροιόντα για το Σώμα :\nBody Lotion, Body Oil, Body Butter, Body Yogurt, Body Mist, Body Scrub, Λάδι Μαυρίσματος, Shower Gel, deodorant\nHair Mist, Hair Shampoo, Hair Conditioner, Hair Mask\nκαι ειδικά για τους άνδρες After Shave\nΣτην αγάπη μας για τα αρώματα σύνορα δεν χωράνε !\nΜέσω ηλεκτρονικών παραγγελιών ταξιδεύουμε καθημερινά για διαφορετικούς προορισμούς σε Ελλάδα, Κύπρο και Ευρώπη... Το κατάστημα μας έχει αποκτήσει μεγάλη δυναμική, τα προιόντα μας έχουν ξεχωρίσει και η εξυπηρέτηση μας έχει κερδίσει τις καρδιές του αγοραστικού κοινού. Μέσω του eshop μας www.tospititouarwmatos.com , μέσω των κοινωνικών μέσων δικτύωσης, είτε μέσω τηλεφωνικών παραγγελιών στο 2821503736, 6936605080 τα προιόντα μας φτάνουν κοντά σας γρήγορα και οικονομικά για να ευχαριστήσουν εσάς κι αυτούς που αγαπάτε.\nΟ Οίκος Των Αρωμάτων - Συνοπτικά\nΗ επιχείρηση Ο Οίκος Των Αρωμάτων δραστηριοποιείται στην κατηγορία Αρωματοπωλεία. Μπορείτε να επισκεφθείτε την επιχείρηση στη διεύθυνση Μυλωνογιάννη κ Κριάρη Γωνία Χανιά, Χανιά, χρησιμοποιώντας τον χάρτη παρακάτω. Για περισότερες πληροφορίες ή προσφορές επικοινωνήστε στο τηλέφωνο 2821503736.\nΒρίσκετε την επιχείρηση στο VresOnline αναζητώντας για: αρώματα Χανιά, καλλυντικά Χανιά, αιθέρια έλαια Χανιά, χύμα αρώματα Χανιά, τύπου αρώματα Χανιά, αρωματοπωλείο Χανιά, Essans Χανιά\nΔευτέρα : 09:00 - 04:00\nΟμορφιά Περιποίηση » Αρωματοπωλεία


Τα σπίτια του μέλλοντος δεν χωράνε την κοινωνία - faretra.info\nΤα σπίτια του μέλλοντος δεν χωράνε την κοινωνία\n8 Νοεμβρίου 2019 στις 09:25\tFaretra.info\nΣήμερα, την ώρα που τα ενοίκια αυξάνονται, αναλόγως αυξάνονται και οι δείκτες ιδιοκτησίας. Αυτό δεν είναι κάποιο περίεργο στατιστικό φαινόμενο, αν σκεφτεί κανείς ότι οι μεγάλες εταιρείες Real Estate έχουν αρχίσει να δημιουργούν οικιστικές αυτοκρατορίες, αναλαμβάνοντας προγράμματα «ανοικοδόμησης προς ενοικίαση» και σε ορισμένες περιπτώσεις ολόκληρα τμήματα πόλεων.\nΣτον καπιταλιστικό κόσμο όπου ζούμε, οι περισσότεροι που κοιτούν τα σπίτια της πόλης τους, βλέπουν απλά να περνούν μπροστά από τα μάτια τους χρήματα. Όμως υπάρχει τρόπος να φτιάξουμε έναν κόσμο, όπου η στέγαση δεν θα είναι μόνο εγγυημένη για όλους, αλλά και τα σπίτια μας θα είναι ένα μέρος όπου θα μπορούμε να αναπτυχθούμε.\nΤα σπίτια μας αποτελούν έναν κεντρικό άξονα για την ύπαρξή μας και την αίσθηση του εαυτού μας.\nΕίναι ο χώρος στον οποίο θα βρούμε καταφύγιο μετά τη δουλεία. Εκεί όπου το βράδυ θα παρακολουθήσουμε την αγαπημένη μας σειρά, την ίδια ώρα που μιλάμε για πολιτική, ενώ παράλληλα πλένουμε πιάτα και ο σύντροφός μας προσπαθεί να μάθει στα παιδιά την προπαίδεια. Κι όλα αυτά την ώρα που σκοτώνουμε αργά και σταθερά τα λουλούδια που με τόσο ενθουσιασμό φυτέψαμε στο μπαλόνι μας.\nΣε ένα πρόσφατο άρθρο τους οι Financial Times παρουσίασαν τις έξι τάσεις που θα διαμορφώσουν στο εγγύς μέλλον την αγορά ακινήτων. Όπως σημειώνει σε άρθρο του το περιοδικό Jacobin, όμως, οι προβλέψεις των ειδικών που αποφάνθηκαν επί του θέματος είναι τουλάχιστον καταθλιπτικές. Σύμφωνα με αυτούς το κέρδος θα είναι ο βασικός παράγοντας βάσει του οποίου θα αποφασίζουμε πώς θα ζήσουμε. Το όραμά τους, όμως, μπορεί να γίνει ένα χρήσιμο υπόβαθρο για να διαμορφώσουμε τη δική μας αντίληψη για το πώς θέλουμε να ζήσουμε τις επόμενες δεκαετίες και το Jacobin κάνει την αρχή αποδομώντας τους Financial Times.\n1. Το φιλικό προς το περιβάλλον σπίτι ως σύμβολο στάτους\nΤα σπίτια αποτελούν τεράστια πηγή εκπομπών διοξειδίου του άνθρακα, καθιστώντας επιτακτική την ανάγκη οι ιδιοκτήτες τους να επενδύσουν στο να τα κάνουν πιο «πράσινα». Δυστυχώς, όμως, το κόστος για κάτι τέτοιο είναι απαγορευτικά υψηλό. Ωστόσο, καθώς υπάρχει ολοένα και μεγαλύτερη ευαισθητοποίηση για την κλιματική αλλαγή, προβλέπεται πως οι ιδιοκτήτες ακινήτων θα είναι ολοένα και πιο διατεθειμένοι να αναλάβουν αυτό το βάρος. Άλλωστε, σύμφωνα με τους Financial Times, ένα σπίτι που θα αποδεικνύει την ευαισθησία του κατόχου του, θα γίνει σύμβολο κοινωνικού στάτους.\nΌμως η ανθρωπότητα δεν μπορεί να βασιστεί στον ανταγωνισμό κάποιων εχόντων για το ποιος είναι ο πιο περιβαλλοντικά ευαίσθητος για να ανατρέψει την καταστροφή που έρχεται. Η ενεργειακή μετατροπή των κτιρίων όπου ζούμε, θα εξακολουθήσει να είναι απρόσιτη για τον μέσο όρο ανθρώπων.\nΑντί, λοιπόν, να χαράζονται στρατηγικές που αντιλαμβάνονται τη μείωση των εκπομπών άνθρακα ως ατομική ή οικιακή υποχρέωση, θα ήταν καλύτερα να συμπεριλάβουμε τον εκσυγχρονισμό των σπιτιών σε ένα ευρύτερο εθνικό έργο υποδομής.\nΚάτι τέτοιο θα είχε πολλά οφέλη. Αφενός τα μεμονωμένα νοικοκυριά θα ήταν σε θέση να συρρικνώσουν το ενεργειακό τους αποτύπωμα και να συμμετάσχουν στη διαδικασία οικοδόμησης ενός πιο πράσινου μέλλοντος. Αφετέρου ένα τέτοιο σχέδιο σε εθνικό επίπεδο θα ωθήσει επίσης την οικονομική ανάπτυξη, δημιουργώντας πράσινες θέσεις εργασίας και την παραγωγή υλικών και γνώσεων που απαιτούνται για ένα τέτοιο εγχείρημα.\n2. Γειτονιές που διοικούνται από εταιρείες\nΟι επενδυτές που ψάχνουν για σταθερές αποδόσεις ποντάρουν ήδη τα ρέστα τους στην αγορά ακινήτων, γράφουν οι Financial Times. Οι ειδικοί προβλέπουν ότι κατά την επόμενη δεκαετία αυτή η τάση θα συνεχιστεί. Σύντομα δεν πρόκειται απλώς να ζούμε σε σπίτια που διαχειρίζονται εταιρείες Real Estate, καθώς αυτές οι εταιρείες σύντομα θα διαχειρίζονται ολόκληρες γειτονιές. Αντί να κυνηγάμε τον ιδιοκτήτη του σπιτιού που ενοικιάζουμε για να μας μονώσει τη στέγη που στάζει, τα σπίτια μας θα διοικούνται αποτελεσματικά από επενδυτικές εταιρείες όπως η Blackstone, ο μεγαλύτερος ιδιοκτήτης κατοικιών στον κόσμο.\nΣε ένα σύστημα όπου ο πλούτος και η εξουσία είναι συγκοινωνούντα δοχεία και ο πλούτος για τους απλούς ανθρώπους φυλάσσεται κυρίως σε οικιακό απόθεμα, ποια θα μπορούσε να είναι η απάντηση σε αυτή την πραγματικότητα; Η αντικατάσταση των βαρόνων του Real Estate με μεμονωμένους ιδιοκτήτες σπιτιών, οι δημόσιες κατοικίες και οι συνεταιριστικοί χώροι συνιδιοκτησίας είναι βήματα απαραίτητα για τον εκδημοκρατισμό της οικονομίας. Κι αν αυτό ακούγεται ουτοπικό, σε μια πρώτη φάση μπορούμε να αρχίσουμε την «επανάστασή» μας θεσπίζοντας όρια στα ενοίκια, αυστηρά πρότυπα υγιεινής και ασφάλειας για τα ενοικιαζόμενα ακίνητα και «πράσινες» επιχορηγήσεις για τους ιδιοκτήτες τους.\n3. Σπίτια σαν να ήταν LEGO\nΟι αναλυτές που μίλησαν στους Financial Times, προβλέπουν ότι τα προκάτ σπίτια θα μπορούσαν να γίνουν το μέλλον της αγοράς, αλλά και του οικιστικού τοπίου. Πρόκειται για σπίτια που κατασκευάζονται μαζικά σε εργοτάξια και στη συνέχεια μπορούν να συνδεθούν σπονδυλωτά το ένα με το άλλο σαν να ήταν LEGO. Μια τέτοια εξέλιξη θα μπορούσε να έχει εξαιρετικές αποδόσεις ιδίως στις ακμάζουσες αγορές ακινήτων που υποφέρουν από έλλειψη εξειδικευμένων κατασκευαστών, όπως η Καλιφόρνια.\nΤο προφανές κενό δεξιοτήτων στον κατασκευαστικό κλάδο, όμως, είναι το προϊόν δεκαετιών καθοδικής πίεσης στους μισθούς. Τα σπίτια που παράγονται σε εργοστάσια, μπορεί να είναι μια πρωτοπορία για τους προγραμματιστές που θέλουν να μειώσουν το κόστος εργασίας, αλλά εξυπηρετούν και επιδεινώνουν αυτό το πρόβλημα. Αυτοί οι τύποι εργοστασιακά κτισμένων κατοικιών βραχυκυκλώνουν επίσης την ευκαιρία να συνδεθεί η αγορά ακινήτων με τα κινήματα της δικαιοσύνης μέσω της δημιουργίας ενός τεράστιου τομέα πράσινων οικοδομικών συναλλαγών.\nΚαι τέλος, τουλάχιστον στις Ηνωμένες Πολιτείες, δεν είναι το πρόβλημα ότι υπάρχει έλλειψη μονοκατοικιών. Χρειαζόμαστε προσιτές, φιλικές προς το περιβάλλον πολυκατοικίες κοντά στη δημόσια συγκοινωνία, τα σχολεία, τα καταστήματα και την ψυχαγωγία. Αυτό απαιτεί μια πολύ μεγαλύτερη συζήτηση σχετικά με τον τρόπο επανασχεδιασμού των πόλεων και των προαστίων και δεν είναι πρόβλημα που μπορεί να επιλυθεί σε μια γραμμή συναρμολόγησης.\n4. Ενοίκια με μέτρο\nΤα σημάδια της αγοράς δείχνουν σήμερα ότι οι τιμές των ακινήτων θα σταθεροποιηθούν, εκτός αν οι τιμές του πληθωρισμού ή οι τιμές των ενοικίων συνεχίσουν να αυξάνονται. Οι επενδυτές του Real Estate ελπίζουν να συμβεί το δεύτερο, αλλά ανησυχούν ότι πολλές κυβερνήσεις σε όλο τον κόσμο θα αναγκαστούν να βάλουν όρια στα μισθώματα. Εν μέσω αυξανόμενων προσκλήσεων για μια οικονομικά προσιτή στέγαση, οι επενδυτές φοβούνται ότι θα μειωθούν τα κέρδη τους από τις αγορές ακινήτων.\nΤα συμφέροντα των ελίτ του Real Estate που αποκομίζουν χρήματα από το αυξανόμενο κόστος στέγασης είναι όμως αντιδιαμετρικά αντίθετα προς τα συμφέροντα των απλών ανθρώπων που προσπαθούν να στήσουν ένα σπίτι για τον εαυτό τους και τις οικογένειές τους. Χάρη στη στεγαστική αγορά που δίνει προτεραιότητα στα συμφέροντα των τραπεζών και των διαχειριστών ακίνητης περιουσίας, περισσότερα από 18 εκατομμύρια αμερικανικές οικογένειες ξοδεύουν το ήμισυ του μηνιαίου εισοδήματός τους για τη στέγαση τους. Αλλά οι φόβοι των εμπειρογνωμόνων σχετικά με τον έλεγχο των ενοικίων δείχνουν ότι οι ανάγκες της κοινωνίας ενώνουν, αντί να διαιρούν και ότι οι ενοικιαστές έχουν κάνει τους ιδιοκτήτες να τρέμουν από τον φόβο τους.\n5. Σπίτια αλά Airbnb\nΗ βρετανική εφημερίδα εκτιμά ότι μία από τις τάσεις του μέλλοντος θα είναι το «proptech», δηλαδή μια νέα σχέση μεταξύ των ανθρώπων και των σπιτιών τους με επίκεντρο την τεχνολογία. προβλέπει επίσης πως οι ενοικιαστές θα αποφεύγουν τις μακροχρόνιες μισθώσεις και θα προσανατολιστούν σε ένα υβρίδιο μεταξύ σπιτιού και Airbnb χώρου φιλοξενίας, που θα τους δίνει τη δυνατότητα να αλλάζουν έδρα ανά πάσα στιγμή ανάλογα με τις ανάγκες τους. Οι υβριδικές αυτές ιδιοκτησίες θα εξαγοράζονται από πλατφόρμες τύπου Airbnb, και οι επενδυτές θα βάζουν χρήμα σε tokens που θα αντιπροσωπεύουν ένα μερίδιο του περιουσιακού στοιχείου, το οποίο θα εκτιμάται με την πάροδο του χρόνου.\nΗ τεχνολογία δεν είναι εγγενώς ούτε καλή ούτε κακή. Αυτές οι πλατφόρμες θα μπορούσαν, για παράδειγμα, να είναι ότι πρέπει για έναν νέο που θέλει απλώς να βάλει το κεφάλι του κάτω από ένα κεραμίδι και που θέλει να έχει την ελευθερία να φορτώσει τα υπάρχοντά του σε βαλίτσα και να πάει όπου θέλει, όποτε το το θελήσει.\nΑλλά η τεχνολογία δεν μπορεί να υπάρξει εκτός των κοινωνικών σχέσεων και ιεραρχιών που υπάρχουν ήδη στην κοινωνία. Σε μια αγορά ακινήτων που καθορίζεται από τον εξευγενισμό, τις αποκλειστικές ζώνες, τον επιθετικό δανεισμό, την έλλειψη στέγης και την κερδοσκοπία, το«proptech» θα ενισχύσει την ανισότητα ικανοποιώντας τις ανάγκες εκείνων που έχουν την μεγαλύτερη δύναμη να διαμορφώσουν την αγορά.\nΗ τεχνολογία δεν μπορεί να αλλάξει αυτή τη δυναμική. Ένα κοινωνικό κίνημα που απαιτεί προσιτή και φιλική προς το περιβάλλον στέγαση για όλους, όμως, μπορεί.\n6. Διαγενεακή συγκατοίκηση\nΗ έκτη τάση που προβλέπουν οι Financial Times αφορά στην διαγενεακή συγκατοίκηση. Παγκοσμίως παρατηρείται το φαινόμενο οι ηλικιωμένοι όταν συνταξιοδοτούνται να αποσύρονται σε σπίτια έξω από τον κεντρικό ιστό της πόλης τα οποία είναι πιο φθηνά. Σύντομα όμως αυτό το μοντέλο πρόκειται να αλλάξει. Νέοι και ηλικιωμένοι θα συγκατοικούν. Με αυτό τον τρόπο οι νέοι θα μπορούν να εξασφαλίσουν ένα φτηνό κατάλυμα και οι ηλικιωμένοι να έχουν κάποιον να τους φροντίζει.\nΣύμφωνα με την Αμερικανική Ψυχολογική Εταιρεία, 12 εκατομμύρια Αμερικανοί άνω των 65 ζουν μόνοι τους. Μόνο 1 στους 3 δηλώνει ότι είναι οικονομικά άνετος. Το 12% δηλώνει ότι δεν είναι σε θέση να καλύψει τις βασικές του δαπάνες.\nΟι νέοι από την πλευρά τους έχουν κι αυτοί τα δικά τους προβλήματα. Οι millennials κερδίζουν συγκριτικά λιγότερα από τις προηγούμενες γενιές και καλούνται να πληρώνουν ένα μη βιώσιμο μέρος του εισοδήματός τους στη στέγαση.\nΑναμφίβολα υπάρχουν συγκεκριμένα κοινωνικά και υλικά οφέλη που θα μπορούσαν να προκύψουν από τη συγκατοίκηση απομονωμένων ηλικιωμένων και απαξιωμένων νέων. Οι εμπειρογνώμονες των Financial Times έχουν δίκιο να προτείνουν τη σύνδεση αυτών των πληθυσμών σε σε ένα σύμφωνο συντροφικότητας. Αλλά η τοποθέτηση και των δύο μαζί κάτω από την ίδια στέγη δεν λύνει τις υποκείμενες ανισότητες που προκαλούνται από τον αδηφάγο καπιταλισμό. Η αποτελεσματική συνεταιριστική ζωή προϋποθέτει ότι οι άνθρωποι έχουν τους πόρους που χρειάζονται. Και αυτοί οι πόροι πρέπει να προέρχονται από διαρθρωτικά και θεσμικά προνόμια, όπως η δωρεάν εκπαίδευση, η δημόσια υγεία και ένα ισχυρό σύστημα κοινωνικής ασφάλισης.\nΤραβάει κι άλλο το σχοινί η Άγκυρα: "Ελληνικά νησιά και δυτική Κύπρος δεν έχουν υφαλοκρηπίδα και ΑΟΖ"\n"Chapeau, σύντροφε Πελετίδη" γράφει η Έλενα Ακρίτα


Ανατίναξαν ΑΤΜ στη Ν. Πεντέλη, αλλά έφυγαν με… άδεια χέρια - Ενυπόγραφα\nΑνατίναξαν ΑΤΜ στη Ν. Πεντέλη, αλλά έφυγαν με… άδεια χέρια\nΕΝΥΠΟΓΡΑΦΑ, Τετάρτη 11 Μαρτίου 2020 - 9:09 0 1 min read\nΣτα Βόρεια Προάστια και συγκεκριμένα στη Νέα Πεντέλη, «χτύπησε» τα ξημερώματα της Τετάρτης μια από τις συμμορίες που ανατινάζει ΑΤΜ.\nΉταν λίγο πριν τις 03:30 τα ξημερώματα, όταν άγνωστοι δράστες προσέγγισαν με Ι.Χ. αυτοκίνητο στη λεωφόρο Αλ. Παναγούλη 1, σημείο στο οποίο στεγάζεται μεσιτικό γραφείο και βρίσκεται τοποθετημένο εξωτερικά ένα μηχάνημα αυτόματων τραπεζικών συναλλαγών.\nΔύο ή τρία άτομα, με καλυμμένα τα χαρακτηριστικά του προσώπου τους, έσπασαν τη γυάλινη πόρτα του γραφείου, μπήκαν μέσα και τοποθέτησαν εκρηκτική ύλη στην πίσω πλευρά του ΑΤΜ.\nΠαρά το γεγονός ότι από την έκρηξη ισοπεδωτικά τόσο το μηχάνημα όσο και το μεσιτικό γραφείο, οι δράστες δεν κατάφεραν να αποσπάσουν τις κασετίνες με τα χρήματα και έφυγαν με… άδεια χέρια από το σημείο. Προανάκριση διενεργεί η Ασφάλεια Αττικής.\nTags #Ανατίναξαν ΑΤΜ #Ν. Πεντέλη\nΔιπλό «χτύπημα» σε βενζινάδικο και κάβα ποτών σε Μαρούσι και Ηράκλειο - Μία σύλληψη\n«Χαλάνδρι Ενάντια»: 11 προτάσεις για τη διαχείριση της κρίσης με τον κορωνοϊό


Οι δεινόσαυροι θα εξαφανίζονταν μόνοι τους, ο αστεροειδής που έπεσε στη Γη απλά επιτάχυνε τη διαδικασία - ΑΠΟΚΑΛΥΨΗ\nΈχουν διατυπωθεί εκατοντάδες θεωρίες για την εξαφάνιση των δεινοσαύρων και νέες κάνουν συνεχώς την εμφάνιση τους.\nΗ κρατούσα θεωρία αναφέρει ότι πριν από 66 εκ. έτη έπεσε στο Μεξικό ένας μεγάλος αστεροειδής ο οποίος προκάλεσε αλυσιδωτές επιπτώσεις στον πλανήτη οι οποίες οδήγησαν τελικά στην εξαφάνιση των δεινοσαύρων.\nΚάποιοι ερευνητές τα τελευταία χρόνια έχουν υποστηρίξει ότι η διαδικασία της εξαφάνισης των δεινοσαύρων είχε ξεκινήσει πολύ πριν την έλευση του μεγάλου αστεροειδή. Ομάδα επιστημόνων στη Βρετανία πραγματοποίησε μια νέα μελέτη η οποία στηρίζει την άποψη ότι οι δεινόσαυροι εξαφανίζονταν και ο αστεροειδής απλά επιτάχυνε αυτή την διαδικασία.\nΤα αποτελέσματα έδειξαν πώς πριν από 220 εκ. έτη ξεκίνησε η άνθηση στον κόσμο των δεινοσαύρων με τον ρυθμό εμφάνισης εμφάνιση νέων ειδών να είναι πολύ μεγαλύτερος από εκείνον της εξαφάνισης κάποιων ειδών.\nΗ άνθηση σύμφωνα με τη μελέτη διήρκεσε για περίπου 80 εκ. έτη αφού στη συνέχεια, δηλαδή πριν από 140 εκ. έτη, η κατάσταση άρχισε προοδευτικά να αντιστρέφεται. Πριν από 90 εκ. έτη ο ρυθμός εξαφάνισης ειδών δεινοσαύρων ήταν πολύ μεγαλύτερος από εκείνον της εμφάνισης νέων και οι ερευνητές εκτιμούν ότι επρόκειτο πλέον για μια μη αναστρέψιμη πορεία.\nΟι ερευνητές εκτιμούν πώς 24 εκ. έτη μετά, δηλαδή την εποχή που έπεσε ο αστεροειδής, οι δεινόσαυροι βρίσκονταν σε μεγάλη αστάθεια και έτσι οι επιπτώσεις της πτώσης πρακτικά τους έδωσε τη χαριστική βολή. «Πολλά είδη εξαφανίζονταν, νέα είδη δεν εμφανίζονταν και η ποικιλία μειωνόταν δραματικά.\nΌλα αυτά έκαναν πολύ ευάλωτους τους δεινόσαυρους απέναντι μάλιστα σε γεγονότα της έκτασης και έντασης όπως η πτώση ενός μεγάλου αστεροειδούς» αναφέρουν οι ερευνητές στη μελέτη τους που δημοσιεύεται στην επιθεώρηση «PNAS».\nΟι ερευνητές συμφωνούν πάντως με την κρατούσα θεωρία ότι η εξαφάνιση των δεινοσαύρων επέτρεψε την άνθηση άλλων ειδών όπως τα θηλαστικά.


Λογιστικές Υπηρεσίες – Βάρδας Λογιστικά Α.Ε\nΠλήρης Μηχανογραφική οργάνωση και τήρηση βιβλίων Β’ και Γ’ κατηγορίας.\nΧειρόγραφη τήρηση βιβλίων.\nΕφαρμογή του Ελληνικού Λογιστικού Σχεδίου (Ε.Γ.Λ.Σ).\nΕκπαίδευση του προσωπικού της εταιρείας.\nΌλες οι καταχωρήσεις των παραστατικών που γίνονται στο λογιστικό μας πρόγραμμα επανελέγχονται για την απόλυτη ακρίβεια των καταχωρήσεων.\nΗ ενημέρωση των λογιστικών βιβλίων γίνεται στο γραφείο μας ή στο χώρο της επιχείρησης σας εάν διάθετε τον κατάλληλο εξοπλισμό. Η παραλαβή και η επιστροφή των δικαιολογητικών και των θεωρημένων βιβλίων γίνεται από εργαζόμενο της εταιρείας μας.\nΜηνιαία ανάλυση των δαπανών των αγορών και εσόδων σας.\nΜετατροπές , συγχωνεύσεις, λύσεις και εκκαθαρίσεις επιχειρήσεων.\nΠροσδιορισμός των αποτελεσμάτων χρήσης.\nΣύνταξη ισολογισμών και οικονομικών καταστάσεων.\nΣύνταξη εκθέσεων προς την Γενική Συνέλευση.\nΣυνεχής ενημέρωση για την πορεία της επιχείρηση σας.\nΚατάρτιση Προϋπολογισμών και αποκλίσεις Προϋπολογισμών.\nΑνάλυση Οικονομικών καταστάσεων.\nΕπίβλεψη λογιστηρίων και εσωτερικός έλεγχος.\nΕκπλήρωση των υποχρεώσεων Ο.Ε, Ε.Ε, Ε.Π.Ε προς το πρωτοδικείο.\nΕκπλήρωση των υποχρεώσεων Α.Ε προς τη διεύθυνση εμπορίου.\nΣύνταξη οικονομοτεχνικών μελετών..\nΣύνταξη και υποβολή προσφυγών και ενστάσεων για φορολογικές, εργασιακές και ασφαλιστικές διαφορές.


Βόλεϊ: δεν τα κατάφεραν τα κορίτσια του ΓΑΣ στο παιχνίδι με τον Αρχέλαο – Περισκόπηση\nΒόλεϊ: δεν τα κατάφεραν τα κορίτσια του ΓΑΣ στο παιχνίδι με τον Αρχέλαο\nΗμ. δημοσίευσης Κυριακή 11 Οκτωβρίου 2015\nΤο συγκεκριμένο αποτέλεσμα δεν αφαιρεί τίποτε από την αξία της ομάδας, είτε ως σύνολο είτε ως μονάδες. Η συνέχεια την ερχόμενη Κυριακή στα Γιαννιτσά.\nΔεν τα κατάφεραν το απόγευμα της Κυριακής, στο κλειστό της Αλεξάνδρειας τα κορίτσια του ΓΑΣ στο βόλεϊ. Ηττήθηκαν από την ομάδα του Αρχέλαου Κατερίνης με 0-3 (τα σετ: 22-25, 17-25 και 19-25).\nΟι παίκτριες του ΓΑΣ έπαιξαν εμφανώς αγχωμένα και αυτό αποτυπώθηκε στο παιχνίδι τους, και στα τρία σετ του αγώνα.\nΤο πρώτο σετ χάθηκε άδικα και στις λεπτομέρειες ενώ έγιναν λάθη σε κομβικά σημείο στο σύνολο του αγώνα και έτσι χάθηκε μια καλή ευκαιρία να κερδίσουν μια από τις καλύτερες ομάδες της κατηγορίας, μπροστά στους φίλους της ομάδας που για ακόμη μια φορά βρέθηκαν στο κλειστό της Αλεξάνδρειας. Στα γεγονότα που οδήγησαν στην ήττα πρέπει να προσμετρηθεί το γεγονός ότι από τη σύνθεση της ομάδας έλειπαν δυο βασικές παίκτριες λόγω τραυματισμού.\nΕπόμενο παιχνίδι – που είναι κλειδί για την περαιτέρω πορεία στο πρωτάθλημα – είναι την Κυριακή 18 Οκτωβρίου, στα Γιαννιτσά, με αντίπαλο τον ΓΑΣ Μ. Αλέξανδρος Γιαννιτσών (προγραμματισμένη ώρα έναρξης, 16:00)\n← Σοβαρά προβλήματα στην αγροτική παραγωγή λόγω των βροχοπτώσεων → Συναντήσεις του βουλευτή Χρ. Αντωνίου (Ημαθίας, ΣΥΡΙΖΑ) το τριήμερο 9, 10 και 11 Οκτωβρίου


Αυτό το ξενοδοχείο βρίσκεται 10 χλμ μακριά από Διεθνής Πίστα Αγώνων Αλγκάρβε.\nΤο Longevity Wellness Resort Monchique διαθέτει δωμάτια εξοπλισμένα με μπαλκόνι, ψυγείο, φούρνο μικροκυμάτων και μικρή κουζίνα. Επίσης παρέχονται ιδιωτικά μπάνια εξοπλισμένα με ντους και σεσουάρ.\nΥπάρχουν υπηρεσίες να νοικιάσουν οι επισκέπτες ποδήλατο στο Longevity Wellness Resort Monchique για να δουν τα αξιοθέατα της πόλης ALGARVE.\nΤο ξενοδοχείο προσφέρει ατμόλουτρα και τουρκικά λουτρά για χαλάρωση και ανανέωση. Στις παροχές έχει επίσης γυμναστήριο και μαθήματα αεροβικής.


ΟΙ ΒΑΡΚΕΣ ΤΟΥ ΘΑΝΑΤΟΥ (βίντεο ρεπορτάζ) - inred.gr\nΑρχική / ΕΠΙΚΑΙΡΟΤΗΤΑ / ΟΙ ΒΑΡΚΕΣ ΤΟΥ ΘΑΝΑΤΟΥ (βίντεο ρεπορτάζ)\ninred.gr 25 Δεκεμβρίου 2015 ΕΠΙΚΑΙΡΟΤΗΤΑ Σχολιάστε\nΗ βάρκα για τη Λέσβο δεν έφτασε εχθές … Άλλο ένα ναυάγιο με 18 πρόσφυγες που χάθηκαν στη θάλασσα. Ανάμεσά τους έξι παιδιά. Εχθές, παραμονή Χριστουγέννων. «Δύσκολη» μέρα για δημοσιότητα. Άκλαυτοι πήγαν κι αυτοί οι άνθρωποι, όπως 4000 ακόμη πρόσφυγες που χάθηκαν μέσα στο 2015 στη Μεσόγειο.\nΑλήθεια πως μετριούνται οι αδικοχαμένοι; Είναι μόνο αυτοί που ανασύρονται ή τους ξεβράζει η θάλασσα; Είναι ίσως και κάποιοι που οι δικοί τους σώθηκαν και τους αναζητούν; Μπορεί. Πόσοι άλλοι που δεν τους αναζήτησε κανείς;\nΑπό το 2000, περισσότεροι από 27.000 μετανάστες και πρόσφυγες έχουν χάσει τη ζωή τους επιχειρώντας το ταξίδι στην Ευρώπη. Όσοι καταφέρνουν να φτάσουν μένει να διασχίζουν το γολγοθά από φράχτες, σύνορα, ρατσισμό και άφθονη αδιαφορία. Σήμερα άλλωστε είναι Χριστούγεννα. Ανταλλάσσουμε ευχές για χρόνια πολλά κι ευτυχία. Μην χαλάσουμε την ψευδαίσθηση …\nH ανταποκρίτρια στα σύνορα ανάμεσα στην Ελλάδα και την Τουρκία, καταγράφει τα γεγονότα, εκεί όπου μετανάστες από τη Συρία και το Αφγανιστάν δίνουν το δικό τους αγώνα προκειμένου να εξασφαλίσουν μια θέση στις «βάρκες του θανάτου» για τα ελληνικά εδάφη.\nΟι Βάρκες του Θανάτου στην Ελλάδα από dm_51cab12b99ec9\nΠροηγούμενο άρθρο «Εκσυγχρονίζεται» η καταστολή κατά των λαϊκών κινητοποιήσεων –\nΕπόμενο άρθρο Πώς αντέχεται τόση παρακμή;


Αντιτσια Τομαρ, 41 χρόνων και διευθυντής στον τεχνολογικό τομέα της JP M. Και ο Ερικ Βαντεκαρ 53 χρόνων, διευθυντής στην Mesirow Financial στην Νεα Υόρκη.\nΣυνολικά πέθαναν πέντε άνθρωποι στο δυστύχημα, οι αλλοι δυο νεκροί ειναι πραγματικά αξιόλογο να αναλύσουμε τις ειδικότητες τους. Ο ενας ηταν επιστήμονας στον τομέα της φαρμακοβιομηχανίας και ειδικός στην ερευνα ανάπτυξης νέων φαρμάκων. Ο δεύτερος ηταν μεγάλος γνωστης των καλών τεχνών, εργαζόταν για δεκαετίες στο Μητροπολιταν Μουσείο Τέχνης (Metropolitan Museum of Art (MET) in Manhattan) και ηταν υπευθυνος επανω στα ευρωπαϊκα έργα τέχνης. Δηλαδή ο ανθρωπος κατείχε τις γνώσεις των μεγαλύτερων επενδύσεων μαύρου η άσπρου χρήματος στους πίνακες!!!


Ρικ Πιτίνο: Ολυμπιακός Παναθηναϊκός είναι μαφία και εγώ ο Αλ Πατσίνο! [video-pics] – ΕΠΙΚΑΙΡΟ\nΑιγάλεω: Εντοπίστηκε εργαστήριο καλλιέργειας κάνναβης μέσα σε ντ - 16 Δεκεμβρίου 2019Μπλόκα μετά τις γιορτές αποφάσισαν οι αγρότες - 16 Δεκεμβρίου 2019Αμερικανικά ΜΜΕ: Οι ΗΠΑ θα αποσύρουν 4.000 στρατιώτες από το Αφγανισ - 16 Δεκεμβρίου 2019Και όμως! Η νέα σύντροφος του Κώστα Πηλαδάκη εμφανίζεται στην τηλ� - 16 Δεκεμβρίου 2019Επεισόδια στην ΑΣΟΕΕ: Ένταση, δακρυγόνα, τραυματίες, τα ΜΑΤ στο πρ� - 16 Δεκεμβρίου 2019\nΡικ Πιτίνο: Ολυμπιακός Παναθηναϊκός είναι μαφία και εγώ ο Αλ Πατσίνο! [video-pics]\nΟ Ρικ Πιτίνο αστειευόμενος αναφέρθηκε στην ταινία “ο Νονός” και χαρακτήρισε μαφία την κόντρα των αιωνίων στην οποία αναγκάζεται να ξαναμπεί με την επιστροφή του στον πάγκο του Παναθηναϊκού\nΤιμώμενο πρόσωπο της εκδήλωσης για την επέκταση του προγράμματος αθλητικών ακαδημιών του ΟΠΑΠ στο μπάσκετ με τίτλο “Τώρα σκοράρουμε και στο Μπάσκετ , που πραγματοποιήθηκε το μεσημέρι της Τετάρτης στο Μαρκόπουλο Park, ήταν ο προπονητής του Παναθηναϊκού και της Εθνική ομάδας, Ρικ Πιτίνο.\nΟ Ρικ Πιτίνο αστειευόμενος είπε χαρακτηριστικά ότι όλα αυτά που γίνονται στο ελληνικό μπάσκετ, του θυμίζουν μια σκηνή από τον ” Νονό 3″. Ο Αλ Πατσίνο συνέχισε ο Πιτίνο σε αυτήν τη σκηνή είπε: “Μόλις βγήκα από την Μαφία και με φωνάζουν τώρα πίσω”.\n“Νιώθω ο Αλ Πατσίνο αφού έφυγα από τη μαφία που είναι το παιχνίδι του Ολυμπιακού με τον Παναθηναϊκό και τώρα με φωνάζουν πίσω”. Ο Πιτίνο συμπλήρωσε ότι ο λόγος που γύρισε πίσω είναι όλος αυτός ο κόσμος και οι νέοι αθλητές.\nΟ προπονητής του Παναθηναϊκού είχε μια συνομιλία και με τον Διευθύνοντα Σύμβουλο του ΟΠΑΠ, Ντάμιαν Κόουπ, με τον οποίο αντάλλαξε απόψεις για το μπάσκετ στη νεολαία αλλά και για τον Παναθηναϊκό και την Εθνική ομάδα Μπάσκετ.\nΤο πρόγραμμα Εταιρικής Υπευθυνότητας “Αθλητικές Ακαδημίες ΟΠΑΠ” αναπτύσσεται και επεκτείνεται πλέον και στις ερασιτεχνικές ακαδημίες Καλαθοσφαίρισης.\nΟ Σάκης Ρουβάς που είναι πάντα δίπλα στον νεανικό αθλητισμό ήταν επίσης εκεί, συστήθηκε με τον Ομοσπονδιακό τεχνικό, μίλησαν για το μπάσκετ, ενώ ο δημοφιλής καλλιτέχνης του αποκάλυψε ότι ίδιος ήταν αθλητής του επι κοντώ.\nΤο πρόγραμμα «Αθλητικές Ακαδημίες ΟΠΑΠ» αντιμετωπίζει τον νεανικό αθλητισμό ολοκληρωμένα και πολύπλευρα με στόχο να αναβαθμίσει τα πρότυπα της αθλητικής εκπαίδευσης. Την εκδήλωση επίσης τίμησαν με την παρουσία τους πολλοί διεθνείς παίκτες της Εθνικής ομάδας μπάσκετ αλλά και πρώην ποδοσφαιριστές όπως ο Τάσος Μητρόπουλος και Χριστόφ Βαζέχα.\nΚαι όμως! Η νέα σύντροφος του Κώστα Πηλαδάκη εμφανίζεται στην τηλεόραση και μάλιστα σε κορυφαίο σόου


Ο μεγάλος γλύπτης Γεώργιος Μπονάνος (1863-1940) - Εφημερίδα Κεφαλονιά\nΟ μεγάλος γλύπτης Γεώργιος Μπονάνος (1863-1940)\nΟ Γεώργιος Μπονάνος γεννήθηκε στο Βουνί Ληξουρίου της Κεφαλονιάς το 1863. Σπούδασε γλυπτική από το 1874 έως το 1883 στο Σχολείο των Τεχνών του Ε.Μ.Π. με τον Λεωνίδα Δρόση, δουλεύοντας παράλληλα στο εργαστήριο του Δημητρίου Φιλιππότη.\nΕκεί δημιούργησε το πρώτο του έργο, τον «Νάρκισσο». Συνέχισε τις σπουδές του στην Ιταλία, στο Ινστιτούτο Καλών Τεχνών της Ρώμης, με καθηγητές τους Antonio Alegreti και Jerolamo Masini. Το 1888 εγκαταστάθηκε στην Αθήνα και άνοιξε Σπουδαστήριο γλυπτικής. Παντρεύτηκε την Σοφία Βαμπά, με την οποία απέκτησε 10 παιδιά. Το σπίτι-εργαστήριο του ήταν στην οδό Μεσογείων, με τεράστιο κήπο. Κοντά του μαθήτευσαν, μεταξύ άλλων, οι γλύπτες Γεώργιος Ματαράγκας και Νίκος Σοφιαλάκης. Το 1911 διορίστηκε καθηγητής στη Σχολή Καλών Τεχνών. Μετά από πολύ μικρό χρονικό διάστημα όμως, παραιτήθηκε, επειδή δεν έγιναν δεκτές οι εισηγήσεις του για την ίδρυση Ακαδημίας Αρχιτεκτονικής, για θέματα εκπαίδευσης, διοίκησης και κρατικής πολιτικής για τις τέχνες, από τον τότε διευθυντή της σχολής, Γεώργιο Ιακωβίδη και το Υπουργείο Παιδείας.\nO Καθηγητής Στέλιος Λυδάκης, στην παρουσίαση του βιβλίου «ΓΕΩΡΓΙΟΣ ΜΠΟΝΑΝΟΣ, ΚΕΦΑΛΛΗΝ ΕΠΟΙΕΙ», Αθήνα 2014, στο Μουσείο Μπενάκη τον αποκάλεσε «Ο μαρμαροφάγος» επισημαίνοντας : Γενικά ο Μπονάνος ενσαρκώνει το πάθος για την γλυπτική του μαρμάρου μ’ έναν τρόπο , που προυποθέτει την ενδόμυχη σχέση του με το υλικό αυτό. Με έντονα αισθητικά διδάγματα και βιωματική μελέτη των προτύπων του ιταλικού κλασικισμού ο Γεώργιος Μπονάνος μετά την βράβευση στο Παρίσι της νεανικής, αριστουργηματικής σύνθεσης του με τίτλο «Ο Έλλην εν Δουλεία», στράφηκε σταδιακά μεν αλλά σταθερά, προς μια ρεαλιστική αντιμετώπιση των μορφών που αναδύονται αδιάκοπα από τα μάρμαρα που σμιλεύει. Ο ρεαλισμός του βέβαια έχει μια τάση εξιδανίκευσης και εκφραστικού τονισμού της προσωπικότητας που απεικονίζει με τεράστια τεχνική ευχέρεια. Ανάμεσα στο πλήθος των δημιουργιών του όλων των κατηγοριών ορισμένοι ανδριάντες, ταφικά μνημεία, κρήνες και πορτραίτα αποκαλύπτουν την γλυπτική του ταυτότητα. Αναμφίβολα θα μπορούσε να λάβει και τον τίτλο του εθνικού γλύπτη που ομολογημένα πίστευε ότι του αρμόζει, τόσο για την ιδεαλιστική απόδοση κορυφαίων μορφών και αγωνιστών του Ελληνισμού, όσο και για τον τεράστιο αριθμό των έργων του που είναι διάσπαρτα σε όλη την Ελλάδα.\nΕτήσια θερινή συναυλία της Φιλαρμονικής Ληξουρίου


ΤΑΞΙΤΖΗΣ: Π.Ο.Ε.Ι.Α.Τ.Α. ΠΑΝΕΛΛΗΝΙΑ ΟΜΟΣΠΟΝΔΙΑ ΤΑΞΙ & ΑΓΟΡΑΙΩΝ: Χρονικά όρια φορολογικών μνημών ΑΔΗΜΕ ΤΑΞΙ..!\nΠ.Ο.Ε.Ι.Α.Τ.Α. ΠΑΝΕΛΛΗΝΙΑ ΟΜΟΣΠΟΝΔΙΑ ΤΑΞΙ & ΑΓΟΡΑΙΩΝ: Χρονικά όρια φορολογικών μνημών ΑΔΗΜΕ ΤΑΞΙ..!\nΑΘΗΝΑ 9/12/2013 ΠΡΟΣ ΥΠΟΥΡΓΕΙΟ ΟΙΚΟΝΟΜΙΚΩΝ\nΑΡ.ΠΡΩΤ. 814 ΓΕΝ, ΓΡΑΜΜΑΤΕΙΑ ΦΟΡΟΛΟΓΙΚΩΝ\nΓΕΝ ΔΝΣΗ ΦΟΡΟΛΟΓΙΑΣ\nΔΙΕΥΘΥΝΣΗ ΒΙΒΛΙΩΝ & ΣΤΟΙΧΕΙΩΝ ( 15 η)\nΤΜΗΜΑ Γ ‘\nΚαρ. Σερβίας 10 ΑΘΗΝΑ\nΥπ΄ όψιν κυρίας Α. Κομπολίτου\nΤηλ. 210 3640870 Φαξ 210 3390882\nΘέμα : " Χρονικά όρια φορολογικών μνημών ΑΔΗΜΕ ΤΑΞΙ "\nΑπό το Εξάμηνο του 2010 τα ταξί εντάχθηκαν υποχρεωτικά στον λογιστικό προσδιορισμό και στην λειτουργία των ταμειακών μηχανών.\nΈχουν εκδοθεί οι παρακάτω ΠΟΛ 1096 /2010 ΠΟΛ 1110/2010 ΠΟΛ 1133/2010 ΠΟΛ 1154 /2011 και ΠΟΛ 1107/2011 ,\nΣτην αγορά κυκλοφορούν από τους διάφορους προμηθευτές ότι από την αρχή του 2014 δεν θα μπορούν να αντικατασταθούν οι μνήμες όταν πληρώνονται όλες οι θυρίδες και φυσικά δεν θα μπορεί κάποιος αν γεμίσει μια θυρίδα να δηλώσει στη ΔΥΟ την επόμενη θυρίδα όπως προβλέπεται .\nΑναφέρουν αυτές τις πληροφορίες λέγοντας ότι έχει εφαρμογή η ΠΟΛ 1015 /10-01-2012 .\nΗ Δική μας πρόταση ειδικά στη σημερινή δύσκολη οικονομική κατάσταση που βιώνουμε είναι:\nΠρέπει να συνεχίσουν να λειτουργού οι υπάρχουσες μνήμες όπως προβλέπεται από τις κείμενες περί ΕΔΧ ΑΔΗΜΕ και φυσικά σε περίπτωση πλήρωσης μιας θυρίδας να γίνεται χρήση της επόμενης θυρίδας μέχρι πλήρωσης όλων των θυρών μνήμης.\nΤο θέμα είναι πολύ σοβαρό και απασχολεί χιλιάδες επαγγελματίες σε όλη τη χώρα.\nΕκτιμούμε ότι πρέπει να μας δοθούν οι ανάλογες διευκρινίσεις και έτσι να επέλθει η ηρεμία και να αποφεύγεται η σύγχυση.\nΑναμένουμε Την απάντησή σας και την έκδοση των σχετικών αποφάσεων.\nΑναρτήθηκε από sakis Ετικέτες Π.ο.ε.ι.α.τ.α., ΤΑΜΙΑΚΗ ΜΗΧΑΝΗ, Ταξί, ΤΑΞΙΜΕΤΡΑ, Φορολογική Μνήμη Ταμιακής, Χρονικά όρια φορολογικών μνημών


«Το κουρδιστό πορτοκάλι». Η σκληρή κόντρα του συγγραφέα με τον Κιούμπρικ για παραποίηση του βιβλίου του. Η σκηνή του βιασμού ήταν εμπνευσμένη από την κακοποίηση της έγκυου συζύγου του - ΜΗΧΑΝΗ ΤΟΥ ΧΡΟΝΟΥ\n«Το κουρδιστό πορτοκάλι». Η σκληρή κόντρα του συγγραφέα με τον Κιούμπρικ για παραποίηση του βιβλίου του. Η σκηνή του βιασμού ήταν εμπνευσμένη από την κακοποίηση της έγκυου συζύγου του\nΟ Τζον Άντονι Γουίλσον Μπέρτζες που έγραψε “το κουρδιστό πορτοκάλι”, είχε μια συγκλονιστικά ενδιαφέρουσα και ανατρεπτική ζωή.\nΓεννήθηκε στις 25 Φεβρουαρίου του 1917 σε ένα προάστιο του Μάντσεστερ της Αγγλίας. Η οικογένεια του ανήκε στην μικροαστική τάξη και είχε ανατραφεί με καθολικά πρότυπα.\nΗ μητέρα και η μεγαλύτερη αδερφή του Άντονι πέθαναν το 1919, από την επιδημία της Ισπανικής γρίπης.\nΟ θάνατος της μητέρας του στην τρυφερή ηλικία των δύο χρόνων, επηρέασε έντονα την ψυχοσύνθεση του ‘Άντονι γεγονός που φαίνεται στα έργα που συνέγραψε τα επόμενα χρόνια.\nΟ πατέρας του Μπέρτζες διατηρούσε μια παμπ και αφιέρωνε όλο του τον χρόνο στην επιχείρηση.\nΟ Άντονι ανατράφηκε από την θεία του και έπειτα από τη μητριά του, όταν ο πατέρας του ξαναπαντρεύτηκε.\nΗ κλίση του στις τέχνες ήταν εμφανής από μικρή ηλικία με ιδιαίτερη προτίμηση στη μουσική και την λογοτεχνία.\nΓνώριζε ανάγνωση από μικρός και τα παιδιά στο σχολείο σύντομα τον έβαλαν στο περιθώριο, αντιμετωπίζοντας τον ως “σπασικλάκι”.\nΑποφάσισε να ασχοληθεί με τη μουσική όταν άκουσε ένα ορχηστικό ποίημα του συνθέτη Κλωντ Ντεμπυσσύ.\nΗ οικογένεια του δεν είχε χρήματα για μαθήματα μουσικής και ο Μπέρτζες έμαθε αργότερα στα 14 του να παίζει πιάνο.\nΑν και ήθελε να συνεχίσει τις σπουδές του σε μουσικό πανεπιστήμιο, η απόδοση του στα θετικά μαθήματα ήταν απογοητευτική και δεν πέρασε τις εξετάσεις στο μουσικό τμήμα του πανεπιστημίου.\nΈτσι, το 1940 αποφοίτησε από το πανεπιστήμιο με πτυχίο Λογοτεχνίας και Αγγλικής Γλώσσας.\nΤο περιστατικό που ενέπνευσε το κουρδιστό πορτοκάλι και η πανεπιστημιακή καριέρα του Μπέρτζες\nΜετά το πανεπιστήμιο, ο Μπέρτζες κατατάχθηκε στον στρατό και παρά την αποστροφή του προς την εξουσία και την πειθαρχία γρήγορα\nΟ Άντονι Μπέρτζες\nαναρριχήθηκε στα στρατιωτικά αξιώματα.\nΤο πανεπιστημιακό του υπόβαθρο, η γλωσσική ευφράδεια και η γνώση ξένων ιδιωμάτων, εννέα στο σύνολο, είχαν ως αποτέλεσμα να υπηρετήσει στο σώμα του βρετανικού στρατού που ήταν υπεύθυνο για την εκπαίδευση και την τεχνική κατάρτιση των στρατιωτών.\nΟ βιασμός της γυναίκας του\nΟ Μπέρτζες κατά τη διάρκεια του Β’ Παγκοσμίου Πολέμου βρισκόταν στο Γιβραλτάρ και εκπαίδευε στρατιώτες.\nΗ έγκυος γυναίκα του, Λιν Τζόουνς, με την οποία γνωρίστηκε όταν ήταν φοιτητής ήταν στο Λονδίνο.\nΤο 1942, κατά την διάρκεια ενός μπλακ-άουτ στο Λονδίνο, εξαιτίας του πολέμου, τέσσερις λιποτάχτες Αμερικανοί στρατιώτες εισέβαλαν στο σπίτι της Λιν, την κακοποίησαν και τη βίασαν.\nΗ Λιν έχασε το παιδί και ο Μπέρτζες, επηρεασμένος από το τραγικό γεγονός, αργότερα στο «Κουρδιστό Πορτοκάλι» περιγράφει μια παρόμοια άγρια σκηνή βιασμού.\nΤο 1946 ο Μπέρτζες παραιτήθηκε από τον στρατό, γύρισε στην Αγγλία και έως το 1950 δίδασκε γλωσσολογία, Αγγλική λογοτεχνία και δράμα σε πανεπιστήμια και σχολεία της Βρετανίας. Το πανεπιστήμιο του Μπέμπινχαμ και του Πρέστον ήταν ορισμένα από αυτά.\nΤο 1954 και για πέντε χρόνια, ο Μπέρτζες ταξίδεψε στο Μαλάϊ, τη σημερινή Μαλαισία και στο Μπρούνεϊ και εργάστηκε στην Υπηρεσία της Βρετανικής Αποικίας.\nΕπειδή οι περιοχές αυτές ανήκαν στη Βρετανική Αυτοκρατορία, ο Άντονι δίδασκε την Αγγλική γλώσσα σε δημόσια σχολεία και κολλέγια.\nΣτο Μαλάϊ, ο Μπέρτζες έγραψε τη λεγόμενη «Τριλογία του Μαλάϊ» και υπέγραψε πρώτη φορά ως Άντονι Μπέρτζες.\nΜέχρι τότε, υπέγραφε ως Τζον Γουίλσον, αλλά στον φόβο ότι οι ανώτεροι του θα τον αποδοκιμάσουν, καθιέρωσε το ψευδώνυμο Άντονι Μπέρτζες.\nΤο 1959 και ενώ δίδασκε Ιστορία σε κολλέγιο στο Μπρούνεϊ, κατέρρευσε μέσα στην τάξη.\nΟι γιατροί διέγνωσαν όγκο στον εγκέφαλο και πληροφόρησαν τον Άντονι ότι είχε μόλις 12 μήνες ζωής.\nΕπιστροφή στην Αγγλία και ο στόχος των δέκα βιβλίων\nΟ Άντονι Μπέρτζες επέστρεψε με τη γυναίκα του στην Αγγλία και επικεντρώθηκε στη συγγραφή βιβλίων.\nΈθεσε ως στόχο να γράψει και να εκδώσει μέσα σε ένα χρόνο δέκα ολόκληρα βιβλία!\nΕπιθυμούσε με αυτό τον τρόπο να εξασφαλίσει οικονομικά την οικογένεια του.\nΓια καλή του τύχη, η διάγνωση ήταν λανθασμένη καθώς οι γιατροί στην Αγγλία δεν βρήκαν κανένα στοιχείο που να υποδεικνύει όγκο στο κεφάλι.\nΤελικά, μέσα σε ένα χρόνο κατάφερε να ολοκληρώσει πέντε βιβλία.\nΈκτοτε, η συγγραφή έγινε η αποκλειστική του απασχόληση.\nΜέχρι τον θάνατο του είχε γράψει 33 βιβλία.\nΤο 1962 έγραψε το βιβλίο που θα τον έκανε διάσημο και του χάρισε μια θέση ανάμεσα στους σημαντικότερους συγγραφείς του 20ου αιώνα.\nΤο «Κουρδιστό Πορτοκάλι», είναι το πιο πολυδιαβασμένο βιβλίο από το κοινό του, αλλά και το λιγότερο αγαπημένο βιβλίο του ίδιου του Μπέρτζες.\nΤο βιβλίο “Κουρδιστό Πορτοκάλι”, που έκανε το Μπέρτζες παγκοσμίως γνωστό\nΗ διαφωνία του Μπέρτζες με τον σκηνοθέτη Στάνλεϊ Κιούμπρικ\nΤο 1971, το «Κουρδιστό Πορτοκάλι» μεταφέρθηκε στον κινηματογράφο από τον Στάνλεϊ Κιούμπρικ.\nΗ ταινία περιείχε σκληρές σκηνές βίας και την περίοδο που προβλήθηκε σε αρκετές χώρες ξέσπασε κύμα εγκληματικότητας με πολλούς παραβάτες-μιμητές των πρωταγωνιστών.\nΗ προβολή της ταινίας απαγορεύτηκε σε αρκετές χώρες.\nΣτη Μεγάλη Βρετανία, το «Κουρδιστό Πορτοκάλι» δεν προβλήθηκε μέχρι τον θάνατο του Κιούμπρικ το 1999.\nΟ σκηνοθέτης ήταν έξαλλος με την απόφαση και απαίτησε όσο είναι εν ζωή η ταινία να μην προβληθεί στην Αγγλία.\nΤο ίδιο ενοχλημένος ήταν τόσο με τον εκδότη της αμερικανικής έκδοσης όσο και με τον σκηνοθέτη, που παραποίησαν το περιεχόμενο του βιβλίου του.\nΟ Μπέρτζες με τον γιο της δεύτερης συζύγου του, Πάολο Αντρέα.\nΟ Μπέρτζες στο μυθιστόρημα με κεντρικούς χαρακτήρες τον νεαρό Άλεξ και την παρέα του, που παραβατούν ανεξέλεγκτα στους δρόμους της φουτουριστικής Αγγλίας, έγραψε 21 κεφάλαια. Τόσα ήταν και τα χρόνια έως την ενηλικίωση στην Βρετανία.\nΟ εκδότης του Μπέρτζες, ο W.W. Norton, δεν συμπεριέλαβε στην αμερικανική έκδοση του βιβλίου το τελευταίο κεφάλαιο.\nΑυτό όμως άλλαζε δραματικά την ουσία του μυθιστορήματος.\nΟ Άλεξ συλλαμβάνεται και συμμετέχει εθελοντικά σε ένα κυβερνητικό πρόγραμμα που προσπαθεί να λύσει το πρόβλημα της εγκληματικότητας, αλλά και να βρει την ρίζα που προκαλεί το έγκλημα.\nΜέσα από το αλληγορικό έργο του ο Μπέρτζες έθεσε το φιλοσοφικό ερώτημα σχετικά με το τι είναι προτιμότερο: ένας εγκληματίας με ελεύθερη βούληση που επιλέγει να αλλάξει η ζωή του ή ένας άβουλος καλός πολίτης;\nΟ Μπέρτζες στο τέλος του βιβλίου παρουσιάζει τον Άλεξ αναμορφωμένο και συνειδητοποιημένο ότι η βία ήταν απλώς το καταφύγιο της νεανικής του πλήξης.\nΑντίθετα, ο Κιούμπρικ στη μεταφορά του έργου στον κινηματογράφο επέλεξε να εμφανίσει τη νεανική βία εγγενές χαρακτηριστικό, αδύνατο να εξαλειφθεί από τα προγράμματα της πολιτείας.\nΈτσι,στο κινηματογραφικό σενάριο ο Άλεξ λίγο μετά την αποφυλάκισή του επιστρέφει στο εγκληματικό παρελθόν του.\nΤο 1987, ο Μπέρτζες έπειτα από πολλές συνεντεύξεις και άρθρα γνώμης που εξέφραζε την αρνητική του άποψη για το τέλος της ταινίας, διασκεύασε ο ίδιος το βιβλίο του για θεατρική παράσταση, συμπεριλαμβανομένου και του 21ου κεφαλαίου.\nΗ ζωή στη Μάλτα και την Ιταλία\nΟ Μπέρτζες επέστρεψε στην Αγγλία το 1959.\nΤο 1968, η γυναίκα του, Λιν, πέθανε από κύρωση του ήπατος.\nΟ Μπέρτζες λίγους μήνες αργότερα παντρεύτηκε την κατά δώδεκα χρόνια νεότερή του Λιάνα Ματσελάρι.\nΗ Λιάνα ήταν Ιταλή γλωσσολόγος και είχε παράνομη σχέση με τον Άντονι από το 1964.\nΌταν το ζευγάρι παντρεύτηκε, έμεινε για λίγο καιρό στη Βρετανία.\nΗ φορολογία των υψηλών εισοδημάτων έκανε την ζωή του απαγορευτική, καθώς ο Μπέρτζες έπρεπε να πληρώσει σε φόρους περίπου το 90% του συνολικού του εισοδήματος.\nΑποφάσισε να φύγει από την Αγγλία και πριν εγκατασταθεί στην Μάλτα, πραγματοποίησε ταξίδι με τροχόσπιτο σε πολλές ευρωπαϊκές πόλεις.\nΤη Μάλτα ακολούθησε η Ιταλία και έπειτα το Μονακό.\nΈμεινε επίσης και στην Αμερική, όπου εργάστηκε σαν καθηγητής σε πολλά πανεπιστήμια των ΗΠΑ.\nΤο έργο του Μπέρτζες\nΟ Άντονι Μπέρτζες πέθανε στις 22 Νοεμβρίου του 1993 στο Λονδίνο ύστερα από μακροχρόνια μάχη με καρκίνο στον πνεύμονα.\nΈγραψε 33 βιβλία, δύο αυτοβιογραφίες, τρεις συμφωνίες και παραπάνω από 250 μουσικά έργα.\nΑρκετές μελέτες του ασχολήθηκαν με το ποιητικό έργο του Σαίξπηρ και το συνολικό έργο του Ιρλανδού συγγραφέα Τζέιμς Τζόις.\nΈγραψε και σενάρια για την τηλεόραση που αφορούσαν τη ζωή του Ατίλλα, του Σίγκμουντ Φρόυντ και του Μιχαήλ Άγγελου.\nΤο περιεχόμενο τους όμως κρίθηκε δυσνόητο για τηλεοπτική χρήση και τα σενάρια δεν πήραν ποτέ το «πράσινο» φως.\nΟ Μπέρτζες προβληματίστηκε αρκετά με τις αρνητικές συνέπειες που έφερνε η σύγχρονη ζωή και η επικείμενη παγκοσμιοποίηση, αλλά και με την αδυναμία της ανθρωπότητας να προσαρμοστεί στα νέα δεδομένα. Κατά την άποψή του, οι άνθρωποι ήταν καταδικασμένοι σε ένα φαύλο κύκλο αμαρτίας, βίας και απελπισίας που την τροφοδοτούσε και η διεφθαρμένη κυβερνητική εξουσία.\nΤα βιβλία του Earthly Powers, The Right to an Answer, One Hand Clapping και Beard’s Roman Women αποτυπώνουν ξεκάθαρα τις φοβίες και την άποψη που ο Μπέρτζες είχε σχηματίσει για τη σύγχρονη κοινωνία που υποφέρει από το χάος, τη βία και τον εκφυλισμό.\nΑν και η συμβολή του στην λογοτεχνία και το *δυστοπικό μυθιστόρημα του 20ου αιώνα ήταν καταλυτική, ο Άντονι Μπέρτζες προτιμούσε ο κόσμος να τον θυμάται περισσότερο σαν συνθέτη και λιγότερο σαν συγγραφέα.\nΤο παράπονο του αποτύπωσε σε συνέντευξη του σε εφημερίδα: « Εύχομαι ο κόσμος να με θυμάται ως το μουσικό που συγγράφει και όχι ως τον συγγραφέα που συνθέτει μουσική».\nΗ ευχή του δεν έπιασε…\n*δυστοπικό μυθιστόρημα: Μυθιστόρημα για μια “δυστοπία”, έναν φανταστικό κόσμο απόλυτης δυστυχίας. Όπως οι ουτοπίες, έτσι και οι δυστοπίες αποτελούν προϊόν φαντασίας και χρησιμοποιήθηκαν με τη πάροδο του χρόνου εκτός λογοτεχνίας για να περιγράψουν ένα αρνητικά θεωρούμενο κοινωνικό ή πολιτικό σύστημα. Greek Wikipedia – by Nick Lingris\nΔιαβάστε επίσης στη “ΜτΧ”: «Ο κ. Κιούμπρικ δεν είναι εδώ», απαντούσε ο ίδιος και έδιωχνε τους επισκέπτες του. Ο ιδιόρρυθμος σκηνοθέτης που ελάχιστοι γνώριζαν τον πρόσωπό του. Γιατί τον κατηγόρησαν ότι σκηνοθέτησε τον περίπατο του Άρμστρογκ στο φεγγάρι…\nTAGS: Άντονι ΜπέρτζεςΒ παγκόσμιος πόλεμοςβιασμόςΒρεατνικός Στρατόςγλωσσολογίαδυστοπικό μυθιστόρημαΚουρδιστό ΠορτοκάλιΜαλάϊΣτάνλεϊ Κιούμπρικ\nΟ Τζον Άντονι Γουίλσον Μπέρτζες που έγραψε “το κουρδιστό πορτοκάλι”, είχε μια συγκλονιστικά ενδιαφέρουσα και ανατρεπτική ζωή. Γεννήθηκε στις 25 Φεβρουαρίου του 1917 σε ένα προάστιο του Μάντσεστερ της Αγγλίας. Η οικογένεια του ανήκε στην μικροαστική τάξη και είχε ανατραφεί με καθολικά πρότυπα. Η μητέρα και η μεγαλύτερη αδερφή του Άντονι πέθαναν το 1919, από […]


Pension U Sebastiana Νύρσκο Τσεχία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Πίλσεν\nΙδιοκτησίες σε Νύρσκο\nΔείτε και τις 8 ιδιοκτησίες σε Νύρσκο.\nHodousice 32, Νύρσκο, Νύρσκο, Τσεχία, 340 22 - Προβολή στο χάρτη\nΠερισσότερες πληροφορίες για το Pension U Sebastiana\nΤο Pension U Sebastiana, που βρίσκεται στη Nýrsko, είναι το ιδανικό σημείο αναχώρησης για τις εκδρομές σας στη Νύρσκο. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Νύρσκο. Κορυφαία χαρακτηριστικά του ξενοδοχείου συμπεριλαμβάνουν τα οικογενειακό δωμάτιο, εγκαταστάσεις μπάρμπεκιου, χώρος καπνιζόντων, κοινόχρηστο σαλόνι/χώρος τηλεόρασης, κοινόχρηστη κουζίνα.\nΗ ατμόσφαιρα του Pension U Sebastiana αντανακλάται σε κάθε δωμάτιο. Στην ιδιοκτησία θα βρείτε θέρμανση, μπαλκόνι/αίθριο, κουζίνα, ψυγείο, φούρνος μικροκυμάτων, καθώς και πολλά άλλα. Οι σκι, μπιλιάρδο, ιππασία, κήπος του ξενοδοχείου είναι τα ιδανικά μέρη για να χαλαρώσετε και να ηρεμήσετε μετά από μια πολυάσχολη μέρα. Όταν ψάχνετε για ένα άνετο και βολικό μέρος για να μείνετε στη Νύρσκο,το Pension U Sebastiana γίνεται το σπίτι σας μακριά από το σπίτι σας.\nΌλοι οι τύποι ταξιδιωτών (51)Ζευγάρια (9)Μοναχικοί ταξιδιώτες (1)Οικογένειες με μικρά παιδιά (29)Οικογένειες με μεγαλύτερα παιδιά (1)Γκρουπ (11)


Ξεκινά την λειτουργία του το «Ταμείο Ανάπτυξης Δυτικής Μακεδονίας» – iGrevena\nίδρυση του οποίου είχαν ανακοινώσει πρόσφατα στη Θεσσαλονίκη, ο Πρωθυπουργός Αλέξης Τσίπρας και ο Αναπληρωτής Υπουργός Οικονομίας και Ανάπτυξης, Αλέξης Χαρίτσης.\nΑφουγκραζόμαστε τις ανάγκες της κοινωνίας και υλοποιούμε το σχέδιο της κυβέρνησης για βιώσιμη και κοινωνικά δίκαιη ανάπτυξη. Στηρίζουμε περιοχές που είχαν εγκαταλειφθεί τα προηγούμενα χρόνια. Είμαστε αποφασισμένοι να δώσουμε την απαραίτητη ώθηση και να δημιουργήσουμε αναπτυξιακές συνθήκες και προοπτικές σε περιφέρειες όπως η σκληρά δοκιμαζόμενη από την ανεργία και την εσωτερική μετανάστευση, Δυτική Μακεδονία.\nΕνεργοποιούμε καινοτόμα και εξειδικευμένα χρηματοδοτικά εργαλεία για την κινητοποίηση πόρων σε περιφερειακό και τοπικό επίπεδο ώστε να ενισχύσουμε την επιχειρηματικότητα και να αυξήσουμε τις θέσεις εργασίας. Δημιουργούμε τις συνθήκες για ανάπτυξη προσβάσιμη σε όλους, χωρίς τους αποκλεισμούς του παρελθόντος.\nΤέλος η απεργία της ΠΟΕ – ΟΤΑ!


Επίσκεψη δημάρχου στο Κ.ΕΠΙΧ. του Εθελοντικού Κλιμακίου Πεντέλης - Ενυπόγραφα\nΕπίσκεψη δημάρχου στο Κ.ΕΠΙΧ. του Εθελοντικού Κλιμακίου Πεντέλης\nΕΝΥΠΟΓΡΑΦΑ, Δευτέρα 4 Ιουλίου 2016 - 16:54 0 1 min read\nΤην Κυριακή 3 Ιουλίου ο δήμαρχος Πεντέλης Δημήτρης Στεργίου – Καψάλης πραγματοποίησε συνάντηση στο Κέντρο Επιχειρήσεων του Εθελοντικού Κλιμακίου Πεντέλης με τους εργαζόμενους και τους εθελοντές που στελεχώνουν το Κ.ΕΠΙΧ. και τόνισε τις βασικές αρχές που πρέπει να διέπουν τη λειτουργία τους οι οποίες, όπως αναφέρει στη σχετική ανακοίνωση, είναι οι εξής:\nΣοβαρή και δοκιμασμένη σχεδίαση που δεν αφήνει «τίποτα στην τύχη».\nΆριστη εκπαίδευση, με κατάλληλο ατομικό εξοπλισμό, σε συνεχή επαγρύπνηση κυρίως πριν να εκδηλωθεί η φωτιά.\nΠλήρη γνώση από τα στελέχη της του θεάτρου των επιχειρήσεων.\nΚατάλληλο μηχανολογικό εξοπλισμό.\nΣυνεργασία όλων των εμπλεκομένων φορέων και κοινό επιχειρησιακό έλεγχο κατά την εξέλιξή της επιχείρησης.\n.Πειθαρχία και έλεγχο κατά την εξέλιξή με σταθερό και κινητό (επί τόπου) κέντρο επιχειρήσεων που θα διαθέτει άριστο σύστημα επικοινωνιών (Διοίκηση=Επικοινωνίες). που θα λειτουργεί με πειθαρχία και κανόνες.\nΑξιοποίηση κατά φάση και κυρίως στην πρόληψη του Εθελοντισμού.\nΚυρίως όμως οι πυρκαγιές απαιτούν δουλειά και προετοιμασία των δασικών περιοχών πριν να εκδηλωθούν και επαγρύπνηση ώστε να μην μας αιφνιδιάσουν.\nΤέλος, ευχήθηκε «καλή δύναμη» και έδωσε το μήνυμα ότι «ο εθελοντισμός είναι μοναδική πράξη που μέσα από αυτήν εκείνος που την προσφέρει δεν προσδοκά ανταλλάγματα, τίτλους, επαίνους, βραβεία και αξιώματα, παρά μόνο την απόλαυση της ανιδιοτελούς πράξης, καλλιεργώντας έτσι μια άλλη συμπεριφορά που αποδεικνύει ήθος. Ο εθελοντής διακατέχεται από τον έρωτα του ερασιτέχνη, τη συνέπεια του επαγγελματία, την πειθαρχία του στρατιώτη και την ανιδιοτέλεια του ανώτερου ανθρώπου».\nTags #Δήμαρχος Πεντέλης #Δημήτρης Στεργίου-Καψάλης #Εθελοντικό Κλιμάκιο Πεντέλης #Κέντρο Επιχειρήσεων\nΜε επιτυχία ξεκίνησε η συγκέντρωση ειδών για φοιτητές\nΤη σκηνοθέτιδα Ελευθερία Μπαμπάκου τίμησε ο Δήμος Ηρακλείου Αττικής


Γερμανική οικονομία: Σαφείς ενδείξεις για ανάπτυξη το 2022\nΑρχική » Ειδήσεις » Γερμανική οικονομία: Σαφείς ενδείξεις για ανάπτυξη το 2022\nΚανείς τους δεν αναμένει το 2022 χαμηλότερη παραγωγή.\nΥπάρχουν βέβαια κλάδοι, οι οποίοι προβλέπουν μείωση θέσεων εργασίας, σε άλλους τομείς όμως αναμένεται η δημιουργία νέων θέσεων εργασίας.\nΤο οικονομικό κλίμα επηρεάζεται από την έξαρση των κρουσμάτων της πανδημίας και τους κινδύνους που εγκυμονούν οι νέες μεταλλάξεις.\nΠαρόμοια ήταν η κατάσταση στη Γερμανία και πριν από ένα χρόνο, όταν η πανδημία οδηγούσε σε περιορισμό της παραγωγής.\n«Τα στοιχεία που συλλέξαμε μέχρι και το Δεκέμβριο συνυπολογίζουν την εκτόξευση των κρουσμάτων», δηλώνει στην DW ο πρόεδρος του ινστιτούτου Μίχαελ Χίτερ.\nΣύμφωνα με τη σφυγμομέτρηση οι οικονομικοί κλάδοι βλέπουν με «μεγάλη αισιοδοξία» το 2022.\nΟι προσδοκίες για την ερχόμενη χρονιά δείχνουν αν μη τι άλλο ότι κανείς δεν περιμένει ούτε μειώσεις στην παραγωγή, αλλά ούτε και περιορισμούς στην επιχειρηματική δραστηριότητα.\nΈξι από τους 48 κλάδους ωστόσο δηλώνουν ότι βρίσκονται σε χειρότερη κατάσταση από πέρυσι.\nΣύμφωνα με τον πρόεδρο του IW πρόκειται για κλάδους που επηρεάστηκαν άμεσα από την πανδημία, όπως ο τομέας διοργάνωσης εκθέσεων, μιας και φέτος και το 2020 ακυρώθηκε το «70% των εκθέσεων».\nΑπό την πανδημία έχει πληγεί και η ναυπηγική βιομηχανία, μιας και πολλοί «δεν βλέπουν προοπτική στις κρουαζιέρες», τονίζει ο Μίχαελ Χίτερ.\nΗ πλειοψηφία των ερωτηθέντων αντικρύζει με αισιοδοξία τη νέα χρονιά.\nΣχεδόν οι μισές από τις συνολικά 2.800 επιχειρήσεις αναμένουν το 2022 αύξηση της παραγωγής και της επιχειρηματικής δραστηριότητας.\nΗ μεγαλύτερη αισιοδοξία καταγράφεται ωστόσο στον τομέα παροχής υπηρεσιών, καθώς και στην βιομηχανική παραγωγή.\nΜέχρι στιγμής η Γερμανία τα έχει καταφέρει καλά στην πανδημία, ιδίως όταν γίνεται λόγος για την αγορά εργασίας.\nΗ σφυγμομέτρηση δείχνει ότι αναμένεται άνοδος της απασχόλησης τη χρονιά που έρχεται. 21 από τους 48 κλάδους προσβλέπουν σε δημιουργία νέων θέσεων εργασίας.\nΣε αυτούς ανήκουν μεταξύ άλλων οι φαρμακοβιομηχανίες, η βιομηχανία μετάλλου και η βιομηχανία ηλεκτρονικών.\nΟ Μίχαελ Χίτερ αποδίδει τις προσδοκίες και στις αποζημιώσεις όσων υποαπασχολούνται αναγκαστικά λόγω πανδημίας:\n«Πολλοί είναι εκείνοι που προστατεύθηκαν με αυτό τον τρόπο από την ανεργία», τονίζει ο πρόεδρος του οικονομικού ινστιτούτου.\nΗ αναμενόμενη οικονομική ανάκαμψη δεν θα έρθει όμως χωρίς να πληρούνται συγκεκριμένες προϋποθέσεις. Σύμφωνα με τον Μίχαελ Χίτερ τα μέτρα στήριξης του δημοσίου θα διαδραματίσουν καθοριστικό ρόλο.\nΌπως λέει χαρακτηριστικά ο πρόεδρος του IW «το κράτος θα πρέπει να αποδείξει ότι είναι σε θέση να αναλάβει πρωτοβουλίες και να λάβει αποφάσεις».\nΚαι για να γίνει αυτό θα πρέπει μετά τις εξαγγελίες να ακολουθήσουν πράξεις. Μέρος της κυβερνητικής συμφωνίας έχει αφιερωθεί στο «σύγχρονο κράτος και την ψηφιακή διοίκηση».\nΕδώ οι προκλήσεις είναι μεγάλες, τονίζει ο πρόεδρος του ινστιτούτου της Κολωνίας διότι, όπως λέει, δεν είναι εφικτή η κλιματική ουδετερότητα χωρίς να γίνουν ριζικές αλλαγές.\nΘα πρέπει να απαντηθούν συνεπώς συγκεκριμένα ερωτήματα: Πως το κράτος μπορεί να είναι και αξιόπιστο και ταυτόχρονα αποτελεσματικό.\n«Αυτό είναι που το δημόσιο θα πρέπει τώρα να δρομολογήσει το ταχύτερο», υπογράμμισε ο Μίχαελ Χίτερ στην DW.\nπροηγούμενοΠοιο κρατίδιο είναι στην κορυφή της λίστας χρεών λόγω Covid;\nεπόμενοΤο Μόναχο απαγορεύει πορείες διαμαρτυρίας λόγω ταραχών


Ο ΧΑΦΙΕΣ: Επιτέλους, ας ζήσουμε ξανά.\nΕπιτέλους, ας ζήσουμε ξανά.\nΟι δυσμενείς οικονομικές εξελίξεις και οι αβέβαιες προοπτικές είναι κυρίως η συνέπεια της έλλειψης ενός σοβαρού οικονομικού προγράμματος εκ μέρους της Κυβέρνησης.\nΠλέον έγινε κατανοητό πως δεν υπήρχε σχέδιο αντιμετώπισης της πανδημίας, εκτός από την πριμοδότηση των Μέσων Μαζικής Ενημέρωσης, ενώ όταν άνοιξε ο τουρισμός με ελάχιστες ΜΕΘ, χωρίς ελέγχους και με προβληματικό λογισμικό, η κατάσταση επιδεινώθηκε σημαντικά.\nΤα μη σωστά προγραμματισμένα και αναποτελεσματικά lockdown που επιβλήθηκαν, είχαν τρομακτικές επιπτώσεις τόσο στην υγεία όσο και στην οικονομία μας, ενώ θα προκαλέσουν\nμεσομακροπρόθεσμα σημαντικότατα προβλήματα στην ψυχική υγεία του πληθυσμού.\nΗ Κυβέρνηση δηλαδή έχει υιοθετήσει την πολιτική του «βλέποντας και κάνοντας», ενώ εφαρμόζει πιστά τις οδηγίες της τρόικας. Ενώ επιδοτεί την οικονομία με δανεικά χρήματα και μεταθέτει τις υποχρεώσεις της χώρας στον επόμενο που θα πάρει τα ηνία.\nΑυτό που απαιτείται είναι η αλλαγή του παραγωγικού μας μοντέλου, η οποία σαφώς προηγείται της αύξησης των εξαγωγών που προτείνει η μελέτη Πισσαρίδη. Η βασική αιτία είναι το ότι δεν μπορούν να αυξηθούν σημαντικά οι εξαγωγές, όταν βέβαια δεν παράγονται εμπορεύσιμα προϊόντα, πόσο μάλλον σε διεθνώς ανταγωνιστικές τιμές.\nΗ Ελλάδα πάντως δεν είχε ποτέ μετά τη μεταπολίτευση ένα στοχευμένο πρόγραμμα ανάπτυξης και ένα εθνικό όραμα, ενώ το όποιο υπήρχε εξαντλήθηκε στην ένταξη της στην Ευρωπαϊκή Ένωση και στην οικονομική της σύγκλιση που χάθηκε εντελώς με τα μνημόνια.\nΤο τελικό αποτέλεσμα, σε συνδυασμό με τη λανθασμένη μακροοικονομική πολιτική που συνεχίζεται, ήταν η αποβιομηχάνιση, η χρεοκοπία, η αποεπένδυση και η φυγή των νέων μας στο εξωτερικό.\nΠοια είναι η πρόοδος του προγράμματος Rebrain Greece; Δεν έχουμε πάρει καμία απολύτως ενημέρωση.\nΕάν υλοποιηθούν γρήγορα και σωστά οι προτάσεις μας πάντως, ο ρυθμός ανάπτυξης της οικονομίας μας θα μπορούσε να αγγίξει το 2021 τουλάχιστον το 10%, με μεγάλη ωφέλεια τόσο για το δημόσιο όσο και για τον ιδιωτικό τομέα, δημιουργώντας επιπλέον πάνω από τριακόσιες χιλιάδες θέσεις εργασίας.\nΕπιτέλους, ας ζήσουμε ξανά. Αρκετά με την αιώνια χρεοκοπία, τα χρέη, το κυνηγητό των εισπρακτικών, την αυξανόμενη εγκληματικότητα, την εξάρτηση από τους ξένους και το σκυφτό κεφάλι\nΑιτωλοακαρνανία: «Πνίγηκε» το Αγρίνιο από την κακοκαιρία


"Ο προπονητής της Ομόνοιας για τα επόμενα χρόνια..." | Kerkida.net\n"Ο προπονητής της Ομόνοιας για τα επόμενα χρόνια..."\n15/06/2019 - 12:30\nΑμέτρητες αλλαγές σε παίκτες, προπονητές ακόμα και διοικούντες. Αγωνιστικές αποτυχίες, απογοήτευση του κόσμου και κάθε χρόνο... restart. Αυτό είναι το μόνιμο σκηνικό στην Ομόνοια εδώ και χρόνια.\nΣκηνικό που ελπίζουν οι άνθρωποι της ομάδας ότι θα αλλάξει φέτος. Ο Νεόφυτος Λάρκου έθεσε πολύ ψηλά τον πήχη για την συνεργασία με τον Χένινγκ Μπεργκ. Όχι όσον αφορά καθαρά στους αγωνιστικούς στόχους αλλά γενικότερα.\n"Ευελπιστούμε πως θα είναι ο προπονητής της Ομόνοιας για τα επόμενα χρόνια" είπε ο Αθλητικός Διευθυντής του τριφυλλιού.\nΔήλωση που δείχνει πόσο πολύ τον πιστεύει και ο ίδιος και όλοι στο τριφύλλι. Σε ένα πρωτάθλημα όπου σχεδόν όλες οι ομάδες αλλάζουν προπονητή 2-3 φορές τον χρόνο, είναι μια δήλωση που δεν την κάνεις εύκολα.\nΑναλυτικά όσα είπε ο Νεόφυτος Λάρκου στην ερώτηση για το βασικό κριτήριο που οδήγησε στην επιλογή του Μπεργκ:\n"Τα βασικά κριτήρια ήταν η προσωπικότητα και η αντοχή στην πίεση. Δηλαδή να έχει δουλέψει σε ομάδες που έκαναν πρωταθλητισμό. Αυτά είναι τα δυο βασικά κριτήρια. Αν ένας προπονητής έχει αποδείξει τον εαυτό του εκτός της χώρας του, είναι μια σοβαρή παράμετρος. Ο κύριος Μπεργκ έχει ένα υπόβαθμο ποδοσφαιρικό σ' ένα επίπεδο πολύ υψηλότερο από αυτό που είμαστε εμείς. Ευελπιστούμε πως θα είναι ο προπονητής της Ομόνοιας για τα επόμενα χρόνια".\nΗ συνέχεια στο γήπεδο. Η πραγματικότητα είναι πως οι πιθανότητες του Μπεργκ - όπως και οποιουδήποτε άλλου προπονητή υπογράφει σε οποιαδήποτε Κυπριακή ομάδα - για να μείνει για χρόνια στον πάγκο δεν είναι πολλές. Η Ομόνοια θέλει να το αλλάξει αυτό και ο Λάρκου έθεσε τον πήχη πολύ ψηλά.\nΟμόνοια/Τελειώνει θετικά του Fabiano;\nΟ Maduka Okoye για ΟΥΖΟΧΟ\nΣΗΜΕΡΑ η κλήρωση του Κυπέλλου\nΑΠΟΕΛ – Ομόνοια: Μια ΑΞΕΧΑΣΤΗ ιστορία!\nΔηλώσεις/Ο πρεσβευτής της Ομόνοιας στον κόσμο των eSports\nΟΥΖΟΧΟ: "Έτοιμος για Πρέμιερ Λιγκ και Λα Λίγκα/ Υπόσχομαι ότι θα φορέσω ξανά το χρώμα της Ομόνοιας"\nΠαρουσίαση λευκώματος "125 χρόνια ΓΣΠ" (φώτος)\nΦΟΥΛ... Γιούστε - Ενσούε\n"Αμμόχωστος"/ Ολοκληρώθηκε η επανασπορά με χειμερινό χορτοτάπητα\n09:14 Danny Williams\n09:05 Προς αναβολή το Μπαρτσελόνα - Ρεάλ!


Θερμομόνωση τοίχων - «ΕΜΑ» Εταιρία Μονώσεων Ανακαινίσεων\nΜονώσεις και θερμομονώσεις τοίχων εσωτερικά ή εξωτερικά, στον Κολωνό, Κηφισιά, Εκάλη, Δροσιά, Άγιο Στέφανο, Πειραιά, Καλαμάκι, Καβούρι, Γλυφάδα, Βούλα και γενικότερα σε ολόκληρη την Αττική.\nΑπώλειες θερμότητας και υγρασία από τους τοίχους; Αντιμετώπιση αποτελεσματική. Σε κάθε περίπτωση πραγματοποιούμε ορθή διάγνωση, μελετούμε το έργο και προτείνουμε την πιο συμφέρουσα λύση εσωτερικής ή εξωτερικής θερμομόνωσης τοίχου. Εφαρμόζουμε σύγχρονες τεχνικές με δοκιμασμένα, άριστης ποιότητας υλικά και για να μπορούμε να εγγυηθούμε πλήρως την μακροβιότητα της μόνωσης.\nΌλα αυτά τα χρόνια έχουμε αναλάβει με συνέπεια και επαγγελματισμό να μονώσουμε και να θερμομονώσουμε τοίχους από τον Κολωνό, στην Αθήνα ως την Κηφισιά και την Εκάλη, τη Δροσιά και τον Άγιο Στέφανο, τον Πειραιά, το Καλαμάκι, το Καβούρι, τη Γλυφάδα, σε όλη την Αττική αλλά και σε ολόκληρη την Ελλάδα, στη Θεσσαλονίκη, τα Ιωάννινα, τη Βέροια, την Έδεσσα, το Ηράκλειο και πολλά νησιά.\nΠερισσότερα σε αυτή την κατηγορία: Θερμομόνωση ταράτσας »


GP Μ. Βρετανίας: Το πρόγραμμα του αγώνα - automotonews\nGP Μ. Βρετανίας: Το πρόγραμμα του αγώνα\nΗ Formula 1 είναι μία ανάσα από τον τέταρτο αγώνα του 2020, με το ιστορικό Silverstone να ετοιμάζεται να υποδεχθεί την επόμενη μάχη.\nΗ Mercedes κυριάρχησε στην Ουγγαρία με τον Lewis Hamilton, o οποίος κυνηγάει το 7ο Πρωτάθλημά του και το ρεκόρ νικών του Michael Schumacher. Μετράει 86 νίκες και θέλει άλλες 5 για να φτάσει τον Γερμανό και δεν αποκλείεται να τα καταφέρει μέσα στο 2020.\nΤο Silverstone είναι μια από τις αγαπημένες του πίστες έχοντας κερδίσει όλους τους αγώνες – εκτός του 2018 – στην υβριδική εποχή της F1 και έχει πραγματοποιήσει εξαιρετικές εμφανίσεις όπως το 2008. Έχοντας δύο σερί αγώνες στη συγκεκριμένη πίστα, ο Βρετανός θέλει να αυξήσει το προβάδισμά του στη βαθμολογία.\nΑπό την άλλη, έχει τον Valtteri Bottas, o οποίος κατέκτησε το 2019 την pole-position και φέτος νιώθει ό,τι μπορεί να τα βάλει με τον 6 φορές Πρωταθλητή. Η Mercedes μπορεί να απόλαυσε ένα μεγάλο προβάδισμα στην Ουγγαρία, όμως δεν θα ισχύει απαραίτητα το ίδιο εδώ, με την Red Bull να επιθυμεί να κερδίσει τον πρώτο της φετινό αγώνα. Σίγουρα οι «Ταύροι» θα εμφανιστούν αποφασισμένοι για να κοντράρουν τους Πρωταθλητές στα ίσα, σε μια πίστα όπου δεν τους έχει ευνοήσει τα τελευταία χρόνια.\nΑπό την άλλη, έχουμε τις Racing Point, McLaren, Renault και Ferrari, όπου θα δώσουν τη μάχη τους για το ποια ομάδα θα καταφέρει να είναι μπροστά στο δεύτερο γκρουπ δυναμικότητας. Η «ροζ Mercedes» έδειξε ένα πολύ καλό πρόσωπο στο Hungaroring και μένει να δούμε αν θα συνεχίσει στο ίδιο μομέντουμ ή αν οι ανταγωνιστές της θα την φτάσουν.\nΤο Silverstone θα δώσει μια ευκαιρία στις ομάδες να δουν τη πραγματική τους δυναμική και να τεστάρουν τους εαυτούς τους και τα μονοθέσιά τους με τις διαφορετικές επιλογές ελαστικών που θα τους δώσει η Pirelli. Τέλος, η πρόβλεψη του καιρού κάνει λόγο για αρκετά υψηλές θερμοκρασίες την Παρασκευή, με τη θερμοκρασία να πέφτει το Σάββατο και την Κυριακή, όμως δεν υπάρχει για την ώρα πιθανότητα βροχής.\nΠρόγραμμα GP M. Βρετανίας\nΠαρασκευή Free Practice 1 13:00 – 14:30\nFree Practice 2 17:00 – 18:30\nΣάββατο Free Practice 3 13:00 – 14:00\nQualifying 16:00 – 17:00\nΚυριακή Race 16:10\nΆκου την εκπομπή “Slipstream” με τις προβλέψεις του GP Μ. Βρετανίας και όλα τα τελευταία νέα από τον κόσμο της F1.\nΠροηγούμενο άρθροFerrari: «Δεν θα είμαστε ανταγωνιστικοί μέχρι το 2022»\nΕπόμενο άρθροΈκτακτο: Θετικός στον Covid-19 ο Perez\nΣαν σήμερα, 3 Δεκεμβρίου στην F1 και τον μηχανοκίνητο αθλητισμό\nAMN Team - 3 Δεκεμβρίου 2020 0


Σύμφωνα με την εγκύκλιο που εξέδωσε η ΑΑΔΕ τροποποιείται η παρ. 2α του άρθρου 85 του 4070/2012 με την οποία, πλέον, ορίζεται ότι: «Κατ' εξαίρεση των οριζομένων στην προηγούμενη παρ. 2, στα νησιά με πληθυσμό κάτω από 335 κατοίκους, επιτρέπεται να χορηγούνται δύο άδειες Επιβατηγών Αυτοκινήτων Δημοσίας Χρήσης».\nΗ διαδικασία εκδόσεως νέων αδειών θα διενεργείται από όλες τις περιφέρειες της Ελληνικής Επικράτειας ανά δύο χρόνια, δηλαδή κάθε δεύτερο έτος από την προηγούμενη διαδικασία. Πριν ξεκινήσει η διαδικασία της έκδοσης νέων αδειών θα πρέπει να προηγείται η απόφαση του οικείου Περιφερειάρχη.\nΣε δεύτερο στάδιο και μετά την απόφαση του Περιφερειάρχη θα ακολουθήσει κάλεσμα των ενδιαφερομένων για την απόκτηση νέων αδειών Ε.Δ.Χ. οχημάτων ή για μετατροπή υφιστάμενων αδειών σε άλλο τύπο, να υποβάλλουν σχετική αίτηση. Η εγκύκλιος καταλήγει πως το 2019 θα είναι έτος αδειοδότησης ΕΔΧ οχημάτων.\nΣε συνέχεια ερωτημάτων προς την Υπηρεσία μας αναφορικά με θέματα αδειοδότησης Επιβατικών Δημοσίας Χρήσεως (Ε.Δ.Χ.) οχημάτων κατά τα οριζόμενα των άρθρων 85 και 106 του ν. 4070/2013 (ΦΕΚ Α' 82) κατόπιν θέσεως σε ισχύ του ν. 4530/2018 (ΦΕΚ Α' 59) «Ρυθμίσεις θεμάτων μεταφορών και άλλες διατάξεις», επισημαίνονται τα εξής:\n1. Με την παρ. 4 του άρθρου 14 του ν. 4530/2018 τροποποιείται η παρ. 2α του άρθρου 85 του 4070/2012 με την οποία, πλέον, ορίζεται ότι: «Κατ' εξαίρεση των οριζομένων στην προηγούμενη παρ. 2, στα νησιά με πληθυσμό κάτω από 335 κατοίκους, επιτρέπεται να χορηγούνται δύο άδειες Επιβατηγών Αυτοκινήτων Δημοσίας Χρήσης».\n2. Σύμφωνα με την παρ. 2 του άρθρου 106 του ν.4070/2012, όπως αντικαθίσταται με την παρ. 8 του άρθρου 14 του ν 4530/2018: «Η διαδικασία εκδόσεως νέων αδειών διενεργείται σε όλες τις Περιφέρειες της Ελληνικής Επικράτειας ανά δυο (2)χρόνια, ήτοι κάθε δεύτερο έτος από την προηγούμενη διαδικασία υπό την προϋπόθεση προηγούμενης έκδοσης από τον εκάστοτε Περιφερειάρχη της αποφάσεως του άρθρου 85 του παρόντος».\nΕκ των ανωτέρω, προκύπτει ότι προηγείται η έκδοση της αποφάσεως του οικείου Περιφερειάρχη του άρθ. 85 του ν. 4070/2012 με την οποία καθορίζεται, ανά έδρα, ο μέγιστος αριθμός αδειών κυκλοφορίας ΕΔΧ αυτοκινήτων και επιμερίζεται ανά κατηγορία Ε.Δ.Χ. οχήματος.\nΚατόπιν έκδοσης της ανωτέρω απόφασης, ακολουθεί, σε δεύτερο στάδιο, η έκδοση της αποφάσεως του άρθ. 106 του ιδίου ως άνω νόμου με την οποία ο οικείος Περιφερειάρχης καλεί τους ενδιαφερόμενους για την απόκτηση νέων αδειών Ε.Δ.Χ. οχημάτων ή για μετατροπή υφιστάμενων αδειών σε άλλο τύπο, να υποβάλλουν σχετική αίτηση.\n3. Οι αποφάσεις των οικείων Περιφερειαρχών της παρ. 1 του άρθρου 106 του ν. 4070/2012 και οι καταστάσεις των αιτούντων της παρ. 5 του ιδίου άρθρου για απόκτηση νέας αδείας Ε.Δ.Χ. οχήματος ή μετατροπή υφιστάμενης άδειας σε άλλο τύπο που, κατά το νόμο αναρτώνται στο διαδικτυακό τόπο του Υπουργείου Υποδομών και Μεταφορών, θα αποστέλλονται προς ανάρτηση στην αρμόδια Υπηρεσία Υποστήριξης Πληροφορικής και Ηλεκτρονικών Συστημάτων του Υπουργείου στο e-mail: site-support @yme.gov.gr.\nΟι διευκρινήσεις αυτές παρέχονται για τη διασφάλιση της ορθής εφαρμογής των ανωτέρω διατάξεων, δεδομένου ότι το 2019 αποτελεί έτος αδειοδότησης ΕΔΧ οχημάτων.


Για πρώτη φορά στην Eλλάδα το 1ο Eρπετολογικό Συμπόσιο – dasarxeio.com\nΑρχική σελίδα › Άγρια ζωή › Για πρώτη φορά στην Eλλάδα το 1ο Eρπετολογικό Συμπόσιο\nΣαλαμάνδρα (S. Salamandra) στα βρύα κορμού δέντρου (φωτο H. Tζώρας).\nΕΛΕΝΗ ΜΠΙΣΤΙΚΑ | Η ΚΑΘΗΜΕΡΙΝΗ\nEκπληξη για την έναρξη του φθινοπωρινού προγράμματος Διαλέξεων – Εκθέσεων μας επεφύλαξε το Mουσείο Γουλανδρή Φυσικής Iστορίας! Για πρώτη φορά στην Eλλάδα διοργανώνεται Eρπετολογικό Συμπόσιο από το Mουσείο Γουλανδρή Φυσικής Iστορίας και την Eλληνική Eρπετολογική Eταιρεία, την Παρασκευή 4 και το Σάββατο 5 Nοεμβρίου 2016, στο Kέντρο Γαία, Kηφισιά.\nΣκοπός του Eρπετολογικού Συμποσίου είναι να προσφέρει νέες γνώσεις και μια καινούργια θεώρηση για τα ερπετά και τα αμφίβια της χώρας μας. Δίνει την ευκαιρία να συνειδητοποιήσουμε τις παρεξηγήσεις που έχουμε, ιδιαίτερα σχετικά με τα φίδια, και να μάθουμε ποια είναι τα επικίνδυνα είδη, καθώς και τη σωστή αντιμετώπισή τους. H Eλλάδα είναι από τις ευρωπαϊκές χώρες που διαθέτουν εξαιρετικά πλούσια ερπετοπανίδα. Yπάρχουν 64 είδη ερπετών και 23 είδη αμφιβίων και συγκεκριμένα: 8 είδη χελωνών, 32 είδη σαυρών, ένα είδος αμφίσβαινας και 23 είδη φιδιών. Oσον αφορά τα αμφίβια, υπάρχουν 7 είδη ουροδελών (δηλαδή σαλαμάνδρες και τρίτωνες) και 15 είδη άνουρων (δηλαδή βάτραχοι και φρύνοι). Hδη, γράφοντας την ανακοίνωση, μάθαμε πράγματα που δεν ξέραμε και τα μάθαμε με το όνομά τους το επιστημονικό, καθώς και το είδος όπου ανήκουν. Oτι η Eλλάδα διαθέτει εξαιρετικά πλούσια ερπετοπανίδα μεταξύ των ευρωπαϊκών χωρών είναι και αυτό ένα συν στις γνώσεις με την επιστημονική τους ορολογία. Tα παιδιά θα ενθουσιαστούν γιατί οι επισκέπτες της έκθεσης –που θα πλαισιώνει το Συμπόσιο, και θα διαρκέσει από τις 4 έως τις 13 Nοεμβρίου, με εκπαιδευτικό χαρακτήρα– θα έχουν την ευκαιρία να δουν από κοντά ζωντανά ερπετά και αμφίβια! Tα θέματα που θα αναπτυχθούν στο 1ο Eρπετολογικό Συμπόσιο είναι:\n• Tα ερπετά και τα αμφίβια της Eλλάδας από τους καθηγητές του Πανεπιστημίου Aθηνών, δρα Παναγιώτη Παφίλη, επ. καθηγητή Zωικής Ποικιλότητας και τη δρα Pόζα-Mαρία Tζαννετάτου-Πολυμένη, επ. καθηγήτρια του Τομέα Zωολογίας και Θαλάσσιας Bιολογίας.\n• Aπό το υπουργείο Περιβάλλοντος ο κ. Zαχαρίας Πρωιμάκης, προϊστάμενος του Τμήματος Διακίνησης και Eμπορίας Δασικών Προϊόντων και ειδών CITES, θα μιλήσει για τη συμβολή της συνθήκης CITES στην προστασία και διατήρηση των ερπετών.\n• Tο δάγκωμα των δηλητηριωδών φιδιών, από ιατρική άποψη, θα αναπτύξει ο δρ Mάριος Λυκίσσας, διευθυντής τμήματος στο Nοσοκομείο Mετροπόλιταν και κλινικός συνεργάτης του Πανεπιστημίου Weill Cornell της Nέας Yόρκης.\n• Eκ μέρους του Mουσείου Γουλανδρή Φυσικής Iστορίας η δρ Mαρία Δημάκη θα μιλήσει για τα φίδια της Aττικής και την αντιμετώπιση και τον χειρισμό τους στον χώρο μας.\n• Tα εισβλητικά ξενικά είδη που ζουν στη χώρα μας θα μας παρουσιάσει η δρ Xλόη Aδαμοπούλου από το Zωολογικό Mουσείο του Πανεπιστημίου Aθηνών.\n• Kαι η δρ Παναγιώτα Mαραγκού από το WWF – Eλλάς θα μας μιλήσει για μύθους και παραδόσεις των ερπετών από την αρχαιότητα μέχρι σήμερα.\nOι φωτογραφίες των… πρωταγωνιστών του Ερπετολογικού Συμποσίου και της έκθεσης μας προτρέπουν να προσέλθουμε άνευ φόβου, με αγάπη για τη γνώση, την επιστημονική ορολογία και, κυρίως, τη γνωριμία με ερπετά και αμφίβια, της Eλλάδας και τα ξενικά, στο Συμπόσιο από την Παρασκευή 4 και 5 Nοεμβρίου στο Kέντρο Γαία του MΓΦI, και στην έκθεση από 4 έως 13 Nοεμβρίου 2016. Για περισσότερες πληροφορίες επισκεφθείτε την ιστοσελίδα του Mουσείου http://www.gnhm.gr/events/.\n‹ Τεύχος «Θέματα ανάρτησης έως την κύρωση των δασικών χαρτών»\nΔάφνη, η ιστορία ενός χαμένου έρωτα ›\nTags: Ερπετά, Ερπετοπανίδα, Μουσείο Φυσικής Ιστορίας Γουλανδρή, Σύμβαση CITES, Φίδια


ΛΑΪΚΗ ΣΥΣΠΕΙΡΩΣΗ ΚΑΛΑΜΑΡΙΑΣ: Ο ρόλος του κομμουνιστή δημοτικού συμβούλου\nΟ ρόλος του κομμουνιστή δημοτικού συμβούλου\nΣτις πρόσφατες εκλογές για τους δήμους εκλέχτηκαν εκατοντάδες νέοι δημοτικοί σύμβουλοι σε όλη τη χώρα με τα αγωνιστικά ψηφοδέλτια της «Λαϊκής Συσπείρωσης». Μέλη του ΚΚΕ, οπαδοί και συνεργαζόμενοι με το Κόμμα καλούνται να κάνουν πράξη αυτό που στην προεκλογική περίοδο περιγράψαμε: Να είναι μαχητική αντιπολίτευση μέσα στα Συμβούλια ενάντια στις αντιλαϊκές δημοτικές αρχές, στις περιφέρειες και την κυβέρνηση. Να είναι η έμπρακτη φωνή συμπαράστασης και αλληλεγγύης στους εργαζόμενους και στους λαϊκούς αγώνες. Να αποτελούν τον πόλο που συγκρούεται με τον ευρωμονόδρομο μέσα στους δήμους, σε αυτή δηλαδή τη βαθμίδα του αστικού κράτους που ασκεί αντιλαϊκή πολιτική, εξειδικεύει και υλοποιεί επώδυνες για το λαό κατευθύνσεις και την ίδια στιγμή ελίσσεται, έχει αναλάβει ενεργητικά κομμάτι εκτόνωσης της δυσαρέσκειας, αντιμετώπισης της ακραίας φτώχειας, καλλωπισμού τελικά του συστήματος.\nΤο πιο σημαντικό: Ο κομμουνιστής δημοτικός σύμβουλος, η δημοτική κομματική ομάδα σε ένα\nδήμο, έχει μέγιστη υποχρέωση να είναι διαρκώς μέσα στο λαό, τις αγωνίες και τα βάσανά του, να ενημερώνει, αποκαλύπτει, εξηγεί, διαφωτίζει. Να αξιοποιεί θέματα του Δημοτικού Συμβουλίου, ειδικά αυτά όπου φανερώνεται η αντιλαϊκή γραμμή των διοικήσεων, των εκπροσώπων των αστικών κομμάτων και του οπορτουνισμού, για να ανανεώνει διαρκώς και συστηματικά τη συζήτηση, τη διαφώτιση, τη ζύμωση με τους εργαζόμενους, τους αυτοαπασχολούμενους, τη νεολαία. Να γνωρίζει σε βάθος τα συγκεκριμένα προβλήματα, ποιος παιδικός σταθμός κλείνει και ποιος υπολειτουργεί, ποιο σχολείο συγχωνεύεται, πόσα μαγαζιά έχουν κλείσει, πόσοι είναι οι άνεργοι. Δεν φτάνει δηλαδή μόνο η γενική συμφωνία με την πολιτική του Κόμματος, αυτό είναι φυσικά βασική προϋπόθεση. Απαιτείται και γνώση του χώρου, όχι γενικές εκκλήσεις και συνθήματα. Εδώ, καθυστερήσεις, αναβλητικότητα, μετάθεση για άλλη ώρα και άλλη περίοδο, δεν επιτρέπεται. Είναι τέτοια η κατάσταση, η ασταμάτητη προπαγάνδα του πολυπλόκαμου αντιπάλου, τα μέσα που χρησιμοποιεί, που αν οι κομμουνιστές εκπρόσωποι δεν έχουν πρωταρχικό τους μέλημα την ασταμάτητη επαφή με το λαό, την επιμονή να ξεπερνάνε όποια εμπόδια παρουσιάζονται για να ενισχύουν και να συστηματοποιούν δεσμούς εμπιστοσύνης, είναι το πιο πιθανό να μην μπορέσουμε όχι να επιδράσουμε, ούτε καν να φτάσουμε να μας ακούσουν χιλιάδες φτωχοί και ταλαιπωρημένοι.\nΤι είναι λοιπόν ο κομμουνιστής που εκλέχτηκε σε ένα Δημοτικό Συμβούλιο; Είναι ο τοπικός «βουλευτής» του ΚΚΕ. Ειδικά στην Αθήνα και σε άλλα μεγάλα αστικά κέντρα, ο χώρος ευθύνης του είναι δήμοι δεκάδων χιλιάδων κατοίκων. Σε περιοχές, για παράδειγμα, όπως οι δήμοι της Δυτικής Αθήνας μιλάμε για πολυπληθείς δήμους όπου πλειοψηφούν οι εργάτες και τα υπόλοιπα φτωχά λαϊκά στρώματα. Δήμοι με μεγάλους χώρους δουλειάς στη γεωγραφική τους εμβέλεια, με νοσοκομεία, σχολεία, με εκατοντάδες εργαζόμενους στους ΟΤΑ, μικρομάγαζα, με πολιτιστικούς και αθλητικούς χώρους, ΚΑΠΗ. Χώροι με τεράστια προβλήματα: Απολύσεις, απλήρωτη εργασία, απαράδεκτες συμβάσεις, συγχωνεύσεις, οριστικά λουκέτα, φτώχεια, ατελείωτες ουρές στους ΟΑΕΔ. Αρα, χώροι που οι Κομματικές Οργανώσεις ξεχωρίζουν, ιεραρχούν, προσανατολίζουν την πολιτική και μαζική δράση, με σκοπό τη δημιουργία υποδομής, ανασύνταξης του κινήματος, ισχυροποίησης του Κόμματος. Ο δημοτικός σύμβουλος εντάσσεται και ενισχύει πλήρως αυτόν τον προσανατολισμό: «Ανοίγει πόρτες» με την ιδιότητά του. Συμμετέχει δραστήρια σε όλη την κομματική και μαζική δραστηριότητα. Εχει στον καταμερισμό του χώρους δουλειάς, γειτονιές. Αξιοποιεί ακόμη και αυτές τις συνεδριάσεις των Δημοτικών Συμβουλίων για να προβάλλει λαϊκά προβλήματα και κινητοποιήσεις, αιτήματα, διεκδικήσεις κατηγοριών εργαζομένων. Αποκαλύπτει έτσι ανάγλυφα τις γραμμές που συγκρούονται και μέσα στα Συμβούλια, τη γραμμή του κεφαλαίου και τη γραμμή της Λαϊκής Συμμαχίας. Είναι πανταχού παρών στις λαϊκές κινητοποιήσεις, στις δραστηριότητες των Λαϊκών Επιτροπών, των σωματείων. Η κομματική ομάδα του δήμου οργανώνει συναντήσεις με φορείς, σωματεία, συλλόγους.\nΝα ενισχύσουμε τους δεσμούς με το λαό\nΟ δημοτικός σύμβουλος του ΚΚΕ δεν περιμένει να «του βάλουν πρόγραμμα». Είναι άλλο ζήτημα να μην αυθαιρετεί κάποιος και άλλο να εμφανίζεται μόνο όταν το ακροατήριο είναι δοσμένο. Αντίθετα: Συμβάλλει ο ίδιος, σε αρμονική συνεργασία με την κάθε ΚΟΒ, να εμπλουτίζεται, να ενισχύεται ο προγραμματισμός δουλειάς. Εχει συνείδηση ο ίδιος πως πρέπει να είναι ένα με το λαό, να έχει τακτική, περιοδική επικοινωνία με χώρους δουλειάς, λαϊκές γειτονιές, ώστε να προβάλλει τις θέσεις του Κόμματος, να καταγράφει προβλήματα, να «τρίβεται» και να δοκιμάζεται στην καθημερινή επαφή. Σε πολύ δύσκολες και διαφορετικές συνθήκες στο παρελθόν, αυτό το στοιχείο ήταν «ένα το κρατούμενο» για τους κομμουνιστές δημάρχους και δημοτικούς συμβούλους. Εχουν αφήσει ιστορία οι άρρηκτοι δεσμοί αυτών των στελεχών με το λαό, ότι ήξεραν σε βάθος τα προβλήματα, συνειδητοποιούσαν τις διαθέσεις, μπορούσαν έτσι να χειριστούν κατάλληλα διάφορα δύσκολα ζητήματα. Το πιο βασικό: Τους εμπιστεύονταν οι εργαζόμενοι, η φτωχολογιά, γιατί έβλεπαν στο πρόσωπό τους πέρα από αδυναμίες «τους δικούς τους ανθρώπους». Ας ξεκαθαρίσουμε: Αυτή η ιδιότητα δεν μπορεί να παρεξηγιέται, να ονομάζεται «παραγοντισμός», δηλαδή δουλειά αποκομμένη και αυτονομημένη από τα συμφέροντα του Κόμματος. Οι καιροί είναι τέτοιοι που οφείλουμε να ενισχύσουμε όσο γίνεται τους δεσμούς με το λαό. Εδώ χωρίς φόβο και αναστολή πρέπει να γίνουμε όλοι καλύτεροι.\nΣήμερα είναι χιλιάδες οι κομμουνιστές που καθημερινά, αθόρυβα, επαναστατικά, οικοδομούν τέτοιους δεσμούς. Πολλά είναι τα παραδείγματα κυρίως από χώρους δουλειάς που ένα κομματικό μέλος με το παράδειγμά του, το κύρος του, τη συνολική του στάση, έχει γίνει ηγέτης δεκάδων και εκατοντάδων. Τον ακολουθούν, όχι απλώς γιατί «τα λέει καλά», αλλά γιατί οι πράξεις συμβαδίζουν με τα λόγια, γιατί συγχωνεύεται με τους εργάτες, ξέρουν ότι δεν θα τους πουλήσει, ότι πρώτος αυτός βάζει το κεφάλι του στον ντορβά.\nΥπάρχει φυσικά μία πολύ διαφορετική κατάσταση από ό,τι στο παρελθόν στις γειτονιές, στους δήμους ειδικά των μεγάλων αστικών κέντρων, πρωτίστως στην Αθήνα των εκατομμυρίων κατοίκων. Ακόμη και σε λαϊκές συνοικίες όπως στο Περιστέρι, στην Πετρούπολη και αλλού, οι συνθήκες, ο τρόπος ζωής, οι συνήθειες έχουν αλλάξει. Υπάρχει μεγαλύτερη αποξένωση, κλείσιμο στο σπίτι. Η πιο βασική αιτία έχει να κάνει με τις εργασιακές σχέσεις. Αλλο ο έστω σκληρά εργαζόμενος που όμως δούλευε 8ωρο, επέστρεφε σπίτι του το μεσημέρι και είχε τη δυνατότητα το απόγευμα να κυκλοφορήσει στη γειτονιά και άλλο η σημερινή χαοτική κατάσταση που έχουν βίαια ανατραπεί ωράρια, μισθοί, δικαιώματα. Οι κομμουνιστές πρέπει να γνωρίζουν αυτήν την κατάσταση και ταυτόχρονα να μη μεμψιμοιρούν, να εξαντλούν όλες τις δυνατότητές τους για να έρθουν σε επαφή με το λαό. Να βρίσκουν τρόπους με ομιλίες, συσκέψεις, επισκέψεις, σύντομες ανακοινώσεις, εφημερίδες τοίχου να οργανώνουν, να ενημερώνουν, να πρωτοστατούν.\nΕχει μεγάλη σημασία η δύναμη του παραδείγματος\nΑυτά φυσικά δεν γίνονται χωρίς θυσίες, χωρίς κούραση. Αυτό όμως είναι πλεονέκτημα για το ΚΚΕ. Δεν διεξήχθη ποτέ ταξική, πολιτική πάλη από τους καναπέδες. Οι δικοί μας δημοτικοί σύμβουλοι δεν είναι εκπρόσωποι των επιχειρήσεων, ξεκούραστοι τύποι που κυκλοφορούν στα Δημοτικά Συμβούλια λες και είναι πλασιέ των τοπικών ή υπερτοπικών επιχειρηματιών. Είναι άνθρωποι του μεροκάματου, άνεργοι, αυτοαπασχολούμενοι, συνταξιούχοι, νέοι. Αυτό πρέπει και μπορεί να αποτυπώνεται ανάγλυφα σε κάθε μας δράση, σε κάθε μας βήμα. Να βλέπει ο εργάτης «καθρέφτη» τα δικά του συμφέροντα και αναζητήσεις στην τοποθέτηση, στη δράση, στον τρόπο ζωής του κομμουνιστή που είναι στο Δημοτικό Συμβούλιο. Αυτό μπορεί να εξελιχθεί σε μια μεγάλη συμβολή στο στόχο να εδραιώνεται μια μαχητική πρωτοπορία γύρω από το ΚΚΕ και τη στρατηγική του. Η δύναμη του παραδείγματος ειδικά σε συνθήκες αντεπανάστασης και υποχώρησης, όπως είναι οι σημερινές, έχει μεγάλη σημασία. Εχει μεγάλη σημασία να σπάει στην ίδια τη ζωή η κυρίαρχη αντίληψη ότι «όλοι ίδιοι είναι», «όλοι τα παίρνουν», «όλοι την τσέπη τους κοιτάνε».\nΕιδικά νεότερα στελέχη, με σημαντικές δυνατότητες εξέλιξης, που από τα ίδια τα πράγματα αναλαμβάνουν πλέον σημαντικές ευθύνες με την εκλογή τους σε Δημοτικά Συμβούλια, μπορούν να ενισχύσουν κι άλλο αυτά τα στοιχεία, αυτόν τον προσανατολισμό. Ετσι κι αλλιώς, η εφαρμοζόμενη αντιλαϊκή πολιτική, η εκρηκτική κατάσταση στην Τοπική Διοίκηση, που πλέον έχει άμεση αντανάκλαση στη ζωή των εργαζομένων καθώς έχει αναλάβει αρμοδιότητες που έχουν σχέση με τη λαϊκή οικογένεια, είναι αφορμή και ταυτόχρονα πρόκληση για τους κομμουνιστές. Να αντιπαλέψουν αυτήν την κατάσταση, να ενημερώσουν το λαό, να συμβάλουν στη διαφώτιση, στην οργάνωσή του. Συμπέρασμα: Μπορούν οι εκλεγμένοι του ΚΚΕ να είναι ένας γερός ιμάντας στην επαφή με ευρύτερες λαϊκές μάζες, να συμβάλλουν στους γενικότερους στόχους του Κόμματος με ακούραστη, επίμονη, ταξικά προσανατολισμένη δουλειά, αισιοδοξία και αυταπάρνηση. Αυτή η δοκιμασία μπορεί να βγάλει στην επιφάνεια νέα ταλέντα οργανωτικά και πολιτικά, που θα προσφέρουν και από αυτό το μετερίζι στο εργατικό λαϊκό κίνημα, στο επείγον καθήκον της ανασύνταξής του, στη χειραφέτηση λαϊκών μαζών από τη σφαίρα επιρροής του καπιταλισμού. Μπορούμε να κάνουμε σημαντικά βήματα.\nΤο κείμενο αποτελεί αναδημοσίευση από τον Ριζοσπάστη\nΤου Πέτρου ΑΛΕΠΗ*\n*Ο Πέτρος Αλέπης είναι μέλος της ΚΕ του ΚΚΕ\nΑναρτήθηκε από ΛΑΙΚΗ ΣΥΣΠΕΙΡΩΣΗ στις 10:50 μ.μ.


ΚΣΤ´ Παύλεια: «Καβασίλεια 2020». Πανηγυρικός Εσπερινός επί τη εορτή του Αγίου Νικολάου Καβάσιλα - ΕΚΚΛΗΣΙΑ ONLINE\nΣάββατο, 20 Ιουνίου 2020 01:19\nΑρχική » ΝΕΑ » ΚΣΤ´ Παύλεια: «Καβασίλεια 2020». Πανηγυρικός Εσπερινός επί τη εορτή του Αγίου Νικολάου Καβάσιλα\n2 χρόνια πριν ΜΗΤΡΟΠΟΛΕΙΣ, ΝΕΑΆγιος Νικόλαος ο Καβάσιλας\nΕΜΥ Καιρός: Η πρόγνωση για σήμερα Σάββατο 20 ΙουνίουΠ. Ιωσήφ Αγιορείτης: Ο επί πτερύγων ανέμων ερχόμενος εις τόπον ειρήνης, αιτεί, λαμβάνει, και φέρει την όντως ειρήνην εις τα πέρατα της Οικουμένης\n20 Ιουνίου – Γιορτή Σήμερα: Ο Άγιος Νικόλαος Καβάσιλας\nΟ Νικόλαος Καβάσιλας γεννήθηκε το 1322 στη Θεσσαλονίκη, σε μια εποχή πολιτικής παρακμής του Βυζαντίου, αλλά, αντιθέτως, και σε μια εποχή ανόδου και άνθισης των θεολογικών γραμμάτων. Την εποχή εκείνη, η ορθόδοξη Θεολογία βρισκόταν σε πολύ μεγάλη ακμή μέσα από τις λεγομενες ησυχαστικές έριδες.\nΕορτολόγιο-Ποιοι γιορτάζουν σήμερα 20 Ιουνίου\n20 Ιουνίου – Γιορτή Σήμερα : Εορτάζει ο Άγιος Νικόλαος Καβάσιλας


Φροντίδα Ζωής - Νέα - Εναρκτήρια συνάντηση ADVENT\nΕναρκτήρια συνάντηση ADVENT\nΣυμμέτοχη της Φροντίδας στο έργο: «Προηγμένες Υπηρεσίες Παρακολούθησης Ηλικιωμένων μέσω Δικτύων Αισθητήρων-ADVENT» 13/05/2013\nΗ Φροντίδα Ζωής μετέχει στο ερευνητικό έργο: «Προηγμένες Υπηρεσίες Παρακολούθησης Ηλικιωμένων μέσω Δικτύων Αισθητήρων-ADVENT», στα πλαίσια της Πράξης: «Συνεργασία 2011 - Συμπράξεις παραγωγικών και ερευνητικών φορέων σε εστιασμένους ερευνητικούς και τεχνολογικούς τομείς» στο Επιχειρησιακό Πρόγραμμα «Ανταγωνιστικότητα και Επιχειρηματικότητα» (ΕΠΑΝ-ΙΙ).\nΣτο πρόγραμμα πέραν από την Φροντίδα Ζωής μετέχουν ερευνητικοί φορείς όπως: το Ελληνικό Ανοικτό Πανεπιστήμιο (Εργαστήριο Εκπαιδευτικού Υλικού & Εκπαιδευτικής Μεθοδολογίας ) & το Πανεπιστήμιο Πατρών (Εργαστήριο Ηλεκτρονικών Εφαρμογών), καθώς οι εταιρείες Zelitron και Be Secure.\nΣκοπός του έργου είναι η δημιουργία σύγχρονων τεχνολογικών εφαρμογών για ηλικιωμένους και χρόνιους ασθενείς οι οποίες θα βοηθήσουν στην βελτίωση της καθημερινής λειτουργικότητας, της αυτονομίας και της ποιότητας ζωής των ατόμων αυτών.\nΤην Πέμπτη 25 Απριλίου 2013 πραγματοποιήθηκε η εναρκτήρια συνάντηση του προγράμματος στο χώρο του Ελληνικού Ανοικτού Πανεπιστημίου (ο οποίος είναι και ο συντονιστής φορέας), με παρουσία εκπροσώπων από όλους τους συμμετέχοντες φορείς. Το έργο θα έχει συνολική διάρκεια 26 μήνες.


Επανάσταση ή μεταμόρφωση; | Η Εφημερίδα των Συντακτών\nΟ Γάλλος φιλόσοφος και κοινωνιολόγος Εντγκάρ Μορέν\n13.05.2017, 16:02 | Ετικέτες: μυθιστόρημα, φιλοσοφία, επανάσταση, κομμουνισμός, Ρωσία\nΑυτός ο κομμουνισμός όχι μόνον δεν πέτυχε, αλλά και ευνόησε εκείνο που ήθελε να καταστρέψει. Η ΕΣΣΔ οδήγησε σε έναν καπιταλισμό πιο ισχυρό και από εκείνον που ήθελε να καταργήσει επί τσαρικής μοναρχίας, σε μια θρησκεία πιο ισχυρή από εκείνη που νόμιζε ότι είχε ξεριζώσει.\nΗ αποτυχία ήταν ολική. Το ίδιο ισχύει και για τον μαοϊσμό. Η Κίνα είναι σήμερα ένα καπιταλιστικό κράτος και διευθύνεται από ένα μοναδικό κόμμα που δεν διαθέτει ούτε ίχνος κομμουνιστικής ουσίας. Για να μη μιλήσουμε για τη Βόρεια Κορέα και τον κληρονομικό κομμουνισμό που δημιούργησαν εκεί. Σίγουρα γύρω στη δεκαετία του 1980 εγκατέλειψα αυτή τη λέξη.\nΕξάλλου, δεν την εγκατέλειψα στο εθνικό πλαίσιο (για να ανατρέψουμε μια δικτατορία) ούτε σε ένα νόμιμο πλαίσιο (η «επανάσταση των πολιτών» στο Εκουαδόρ). Εγκατέλειψα την ιδέα της Επανάστασης με κεφαλαίο «Ε». Τη μυθοποιημένη Επανάσταση, που βασίζεται στην απόλυτη ρήξη, στην υποτιθέμενη γονιμότητα της βίας και στην υποτιθέμενη αναγκαιότητα μιας δικτατορίας.\nΤην Επανάσταση του Λένιν. Η βία γέννησε ένα σύστημα στρατοπέδων συγκέντρωσης και η ιδέα ότι πρέπει να διαγράψουμε το παρελθόν, όπως τραγουδούσε η Διεθνής, αποδείχθηκε διανοητικά φτωχή. Χρειαζόμαστε όλη την κουλτούρα του παρελθόντος για να μπορέσουμε να αλλάξουμε τον κόσμο.\nΟ Μοντέν, ο Μοντεσκιέ, ο Ρουσό και ο Μαρξ μας είναι χρήσιμοι, όπως είναι και η ουμανιστική παράδοση – υπό τον όρο να διαχωρίζουμε τον ουμανισμό της θεοποίησης του Ανθρώπου από εκείνον της αναγνώρισης του Αλλου στην πλήρη ανθρωπινότητά του.\nΓιατί «μεταμόρφωση»; Μου έκανε εντύπωση το γεγονός ότι η ανθρωπότητα πέρασε από μικρές κοινωνίες κυνηγών-τροφοσυλλεκτών, με λίγες εκατοντάδες μέλη, σε ιστορικές κοινωνίες προικισμένες με πόλεις, γεωργία, κράτη και θρησκείες – από την αρχαιότητα ώς τις μέρες μας.\nΥπήρξε μεταμόρφωση με μέσα λίγο ώς πολύ άγνωστα (ίσως η κυριαρχία των νομάδων πάνω στους μόνιμα εγκατεστημένους) και, όταν εξετάζω την Ευρώπη από τον Μεσαίωνα ώς τη νεωτερικότητα, βλέπω επίσης διαδικασίες μεταμόρφωσης. Αυτή η λέξη δεν ταιριάζει μόνον στα έντομα και στις πεταλούδες. Ισχύει και για τη ζωή. Εμείς οι ίδιοι, μέσα στην κοιλιά των μητέρων μας, μεταμορφωνόμαστε.\nΠρος το παρόν, οι άμεσες προοπτικές μας είναι πολύ αρνητικές, αλλά ελπίζω ότι μια πολλαπλότητα δημιουργικών διαδικασιών θα μπορούσαν να συγκλίνουν και να δημιουργήσουν ένα ρεύμα, έναν δρόμο διαφορετικό από εκείνον της παγκοσμιοποίησης στον οποίο έχουμε παρασυρθεί. Η ιδέα της μεταμόρφωσης είναι ενδιαφέρουσα, επειδή κανείς δεν μπορεί να προβλέψει την κοινωνία που θα προκύψει.\nΑυτή θα είναι σίγουρα μια κοινωνία-κόσμος, χωρίς ωστόσο να είναι ένα διευρυμένο έθνος-κράτος. Θα έχει πιθανόν ομοσπονδιακές και συνομοσπονδιακές όψεις. Χρειαζόμαστε αυτή τη μεταμόρφωση γιατί η τωρινή ανθρωπότητα μας οδηγεί σε πολλαπλές καταστροφές.\nΣτα μπολσεβίκικα και κομμουνιστικά κόμματα συνήθιζαν να στιγματίζουν τους «δεξιούς» (εκείνους που δεν είχαν ριζοσπαστισμό στις δομικές αλλαγές και προσπαθούσαν να διασώσουν ορισμένες «ελευθερίες») και τους «αριστεριστές» (εκείνους που τάσσονταν υπέρ του άμεσου και ριζικού μετασχηματισμού). Ο Στάλιν εξόντωσε και τους μεν και τους δε. Παρόμοια φαινόμενα είχαμε και στη Γαλλική Επανάσταση.\nΗ δεύτερη Επιτροπή Δημόσιας Σωτηρίας, υποκινούμενη από τον Ροβεσπιέρο και τον Σεν-Ζιστ, εξόντωσε πρώτα τους δεξιούς (τους Γιρονδίνους) και έπειτα τους αριστεριστές (τους Λυσσασμένους και τους Εμπερτιστές).\nΕίμαι ένας από εκείνους που ενδιαφέρονται για τη διατήρηση των θεμελιωδών ελευθεριών (έκφρασης, κίνησης κ.λπ.). Και τον καιρό της Επανάστασης των Γαριφάλων στην Πορτογαλία, είχα εκφραστεί εναντίον της κατάργησης μιας εφημερίδας που θεωρούνταν «δεξιά» από την κυρίαρχη κομμουνιστική τάση.\nΣτο Παρίσι ορισμένοι έλεγαν -μεταξύ τους και φίλοι μου- ότι πιο σημαντικό ήταν να δίνουμε τροφή στους ανθρώπους από το να τους δίνουμε την ελευθερία.\nΕναντίον αυτού του μεγάλου επιχειρήματος, έγραφα ότι, όταν καταργεί κανείς την ελευθερία, μπορεί να μη δίνει ούτε ψωμί – αρνιόμουν ήδη αυτό το είδος αντιθέσεων. Με αυτήν την έννοια είμαι «δεξιός».\nΚαι «αριστεριστής» είμαι επειδή παραμένω πεισμένος ότι χρειάζεται να τα αλλάξουμε όλα ριζικά, αλλά ότι αυτή η αλλαγή δεν μπορεί να γίνει μεμιάς. Να φορολογήσουμε τις μεγάλες περιουσίες, ιδού κάτι προφανές. Πώς όμως να το κάνουμε στο πλαίσιο της παγκοσμιοποίησης;\nΟι πλούσιοι τοποθετούν τα κεφάλαιά τους στους φορολογικούς παραδείσους και δεν μπορούμε να κάνουμε τίποτα ενάντια σε αυτήν την ηγεμονική δύναμη του χρήματος. Θα μπορούσαμε να καταργήσουμε τους φορολογικούς παραδείσους, αλλά βλέπετε την καθυστέρηση που επιδεικνύουν τα κράτη σε αυτό το πεδίο. Τι να κάνουμε; Πρέπει να υποχωρήσει βαθμιαία αυτή η ηγεμονία του χρήματος.\nΜέσα από πολλαπλούς δρόμους μπορούμε να αρχίσουμε να βελτιώνουμε την κοινωνία. Εγώ μιλώ για οάσεις: οάσεις αλληλεγγύης, οικολογίας και αδελφοσύνης (γυναικών, συνεταιρισμών κ.λπ.). Χρειάζεται να διευρύνουμε και να διαδώσουμε αυτές τις οάσεις, να ζούμε σε αυτές και να τις μετατρέψουμε σε αφετηρία για μια μεγαλύτερη αλλαγή.\nΟφείλουμε να δώσουμε έναν νέο προσανατολισμό στην πολιτική σκέψη: να μην έχουμε πλέον ένα λεπτομερειακό πρόγραμμα, να μην έχουμε ένα μοντέλο κοινωνίας. Πριν από μια δημιουργία δεν γνωρίζει κανείς αυτό που θα συμβεί. Διατηρώ τον αριστερίστικο ριζοσπαστισμό και τη δεξιόστροφη ελευθερία, αρνούμενος τις εναλλακτικές επιλογές της δυαδικής σκέψης.\nΠράγματι. Αν μελετήσετε την ιστορία του μεταρρυθμισμού όπως και εκείνη της επαναστατικότητας, μπορείτε να διαπιστώσετε ότι και τα δύο απέτυχαν. Ο σοσιαλδημοκρατικός ρεφορμισμός, ο οποίος ωστόσο συνοδεύτηκε από κάμποσα μέτρα κοινωνικής προστασίας (ξεκινώντας από το «κράτος πρόνοιας»), αν ιδωθεί στην τωρινή συγκυρία, ξηλώνει τις παλιές μεταρρυθμίσεις και δεν προτείνει πλέον τίποτα. Η μεταρρυθμιστική σκέψη είναι κενή.\nΟπως είναι και η επαναστατική σκέψη. Χρειάζεται μια σκέψη που θα τροφοδοτείται ταυτόχρονα από τις ελευθεριακές, σοσιαλιστικές και κομμουνιστικές προσδοκίες, αλλά και από τις οικολογικές. Χρειάζεται να πάρουμε υπόψη μας όλα εκείνα που ο Μαρξ δεν είδε ή δεν μπορούσε να δει. […]


PANELIAKOS, Boston USA: Παρέα με Πατριώτες - Γιορτή των Ηλείων\nΞεκουραστήκαμε λίγο μετά από το ταξίδι για το Συνέδριο της Πανηλειακής Ομοσπονδίας Αμερικής & Καναδά στο New Jersey.\nΤην περασμένη Παρασκευή πήγαμε στην Νέα Ιερσέη για να συμμετάσχουμε στο Συνέδριο της Πανηλειακής Ομοσπονδίας Αμερικής και Καναδά. Ο Πρόεδρος του τοπικού Συλλόγου κ. Λουκάς Μαρίτσας είχε κάνει τις απαραίτητες ενέργειες και βρεθήκαμε με μία παρέα σε ένα εστιατόριο ενός πατριώτη από την Ώλενα. Αυτές οι συναντήσεις έχουν ιδιαίτερη σημασία γιατί βρίσκεις την ώρα να μιλήσεις σε προσωπικό επίπεδο με άλλους πατριώτες τους οποίους γνωρίζεις πολλά χρόνια αλλά οι αποστάσεις είναι τέτοιες που δεν μας επιτρέπουν να βλεπόμαστε συχνά. Αυτές είναι οι στιγμές που αισθάνεσαι ότι ο πατριώτης είναι αδερφός, ότι είμαστε μία οικογένεια. Μεταξύ των άλλων σοβαρών δεν έλειψαν και τα αστεία. Ευχαριστούμε τον κ. Μαρίτσα για την φιλοξενία.\nΤην άλλη μέρα, το Σάββατο έγινε το Συνέδριο που άρχισε και τελείωσε στην ώρα του. Μου έκαναν την τιμή να με εκλέξουν πρόεδρο του Συνεδρίου και νομίζω ότι πήγαμε πολύ καλά. Τώρα το Θέμα Ηλειακό Χωριό που μας έχει “φάει” πολύ χρόνο για τόσα χρόνια παραμένει όνειρο γιατί την Πανηλειακή Ομοσπονδία δεν την βοήθησαν οι πολιτικοί παράγοντες. Άκουσα μερικούς να λένε “δεν μας θέλουν” και κάποιους άλλους “γιατί δεν κάνουμε προσπάθειες να γίνει το Ηλειακό Χωριό στη Φλώριδα;”\nΤελικά επενέβησαν οι ψύχραιμοι και έβαλαν τα πράγματα στη θέση τους με πρώτο τον κ. Νίκο Κωστόπουλο. Ηλειακό Χωριό θα γίνει στην Ηλεία αυτή είναι η γραμμή της Πανηλειακής Ομοσπονδίας. Έχουμε εργαστεί πάρα πολύ να υλοποιηθεί το όνειρο και δεν θα το εγκαταλείψουμε όσο και εάν μας πίκραναν οι αρμόδιοι φορείς της γενέτειρας.\nΣτο Διοικητικό Συμβούλιο μπήκαν άτομα που έχουν διάθεση να δουλέψουν και πρέπει να τους βοηθήσουμε. Ακόμα πρέπει να ενδιαφερθούν περισσότερο και άλλοι πατριώτες που έχουν γνώσεις και τα μέσα να βοηθήσουν. Δεν υπάρχουν περιθώρια αποτυχίας. Το χθες με τις πολυλογίες πρέπει να μένει στο παρελθόν. Οι νέοι μας το είπαν ξεκάθαρα “δεν θέλω να ακούω τα ίδια και τα ίδια, μόνο έτσι θα έρθουν και άλλοι νέοι” είπε ένας, και σχεδόν όλοι οι νέοι το ίδιο είπαν. Το γεγονός ότι το Προεδρείο είναι από μία περιοχή βοηθά από τη μία μεριά γιατι μπορούν να συναντιέται εύκολα αλλά από την άλλη μεριά απομακρύνει ανθρώπους από άλλους Συλλόγους κάτι που θα πρέπει να το λάβει σοβαρά υπ’ όψη η νέα διοίκηση.\nΤο γεγονός ότι το συνέδριο ήταν οικονομικά ανεξάρτητο γιατί ειχε γίνει προεργασία είναι κάτι που έγινε για πρώτη φορά και συγχαρητήρια σε όσους προσέφεραν και σε όλους όσους εργάστηκαν.\nΓια μένα μία συνάντηση με πατριώτες, συμφωνούμε ή διαφωνούμε σε κάποια πράγματα δεν έχει σημασία είναι μία γιορτή για τους Ηλείους, για τον Ελληνισμό, την Γενέτειρα.\nΚαλή Δύναμη στη νέα διοίκηση και καλά αποτελέσματα.\nΚαι πάλι ευχαριστώ σε όλους τους συνέδρους που έλαβαν μέρος, συγχαρητήρια στην οργανωτική επιτροπή. Καλή αντάμωση.